hotchpotch/miracl-hf-unified huggingface dataset:
గాలిగూడెం
గాలిగూడెం (Galigudem) మహబూబ్ నగర్ జిల్లాలోని కొందుర్గ్‌ మండలంలోని ఒక గ్రామం.
కొందుర్గ్ మండలంలోని పెద్దేల్కిచర్ల గ్రామానికి 2 కిలో మీటర్ల దూరంలో, రంగారెడ్డి జిల్లా ముజాహిద్‌పూర్కు వెళ్ళే మార్గంలో రోడ్డు పక్కన పచ్చని పంటపొలాల మధ్యన ఓ పెద్ద మర్రి వృక్షం ఉంది. 200 సంవత్సరాల వయస్సున్న ఈ వృక్షం కింద ఓ దేవుడు వెలిశాడు. వీరన్న అను భక్తుడు పూజలు చేయడం ప్రారంభించడం వలన ఈ స్వామికి వీరన్న స్వామిగా పేరు స్థిరపడిపోయింది. ఈ వీరన్న స్వామికి ఇద్దరు భార్యలని, ఒకరు ఎల్లమ్మ అని, మరొకరు గాలెమ్మ అని చెబుతారు. వీరి పేరు మీదుగానే కొందుర్గ్ మండలంలో వీరన్న స్వామి పేరు మీద వీరన్నపేట, ఎల్లమ్మ పేరు మీదుగా ఎల్కిచర్ల, గాలెమ్మ పేరు మీదుగా గాలి గూడెం గ్రామాలు ఏర్పడ్డాయని చెబుతారు.
ధర్మో రక్షతి రక్షితః
ధర్మో రక్షతి రక్షితః అనే వాక్యం వాల్మీకి రచించిన రామాయణంలోని ఒక శ్లోకంలోనిది. జన ప్రాముఖ్యం పొందిన వాక్యాలలో ఇది ఒకటి.
ఈ వాక్యం యొక్క అర్ధం "ధర్మాన్ని మనం రక్షిస్తే ఆ ధర్మం మనల్ని రక్షిస్తుంది".
రామాయణంలో ఈ వాక్యం ఉన్న శ్లోకం
ధర్మ ఏవహతో హంతి
ధర్మో రక్షతి రక్షితః 
తస్మాద్ధర్మోన హత వ్యో
మానో ధర్మాహతో వధీత
ధర్మో రక్షతి రక్షితః అనే అర్యొక్తిని అనుసరించి ధర్మముని మనం కాపాడితే ఆ ధర్మం మనల్ని కాపాడుతుంది. ఇట్టి ధర్మాన్ని మనం ఎలా ఆచరించాలి, స్వధర్మ ఆచరణ యందు ఎట్టి నిష్ట కలిగి ఉండాలి అనే విషయాలను తెలియపరుస్తూ మానవుడి మనుగడను తీర్చి దిద్దడానికి ఏర్పడినవే దేవాలయాలు.
వృక్షో రక్షతి రక్షితః
సమ్మె
సమ్మె అనగా ఒక చోట పనిచేస్తున్న వారు లేదా ఒక సంస్థలో పనిచేస్తున్నవారు లేదా ఒకచోట చదివే విద్యార్థులు తాము చేస్తున్న పనిని అందరు కలసి కట్టుగా ఆపివేయడం. వారు చేస్తున్న పనికి తగిన న్యాయం లభించలేదని భావించినపుడు సమ్మె చేయటం ద్వారా వారి కోర్కెలను తీర్చుకోవడానికి ఈ విధంగా యాజమాన్యాన్ని హెచ్చరిస్తారు. సమ్మె చేస్తున్న వారిని వారు చేస్తున్న వివిధ పనులను బట్టి వీరిని విభజించవచ్చు. సమ్మెను ఇంగ్లీషులో Strike అంటారు.
కర్మాగారాలలో పనిచేసే కార్మికులు తమ డిమాండ్లను యజమానులు తీర్చలేదని తాము పని చేసే పనిని కార్మికులందరు సామూహికంగా తిరస్కరించి నిరసన తెలియజేస్తారు, ఈ విధంగా కార్మికులందరు సామూహికంగా చేసిన సమ్మెను కార్మికుల సమ్మె అంటారు.
విద్యార్థులు కొన్నిసార్లు తమ డిమాండ్లను ప్రభుత్వానికి లేదా పాఠశాల యాజమాన్యానికి తెలియజేయడానికి వ్యూహత్మకంగా తరగతులను బహిష్కరిస్తారు, ఈ విధంగా విద్యార్థులు తమ డిమాండ్లు నెరవేర్చుకొనుటకు సామూహికంగా తరగతులను బహిష్కరించడాన్ని స్టూడెంట్ స్ట్రైక్ లేక బాయ్ కట్ చేయడం అంటారు.
పొన్ను
పొన్ను : అనగా లోహంతో చేసిన రింగు: దీన్ని కర్రలకు వేస్తారు. రోకలికి క్రింద పెద్దది, పైన చిన్న పొన్ను వుంటుంది. వయసు మీరిన వారు వాడే చేతి కర్రకు కూడ పొన్ను వుంటుండి. పొన్ను వుండే కర్రను పొన్నుగర్ర అంటారు. కొందరు తమ హోదా కొరకు, అందం కొరకు ఇత్తడి పొన్ను, లేదా బంగారు పొన్ను కూడ తమ చేతి కర్రలకు వాడు తుంటారు. పొన్ను వలన ఉపయోగాలు: కర్ర బలంగా వుండి విరిగి పోకుండా, ఆరిగి పోకుండా వుంటుంది. రోకలి లాంటి వాటికి వుండే పొన్ను వలన దానికి బలం చేకూరడమే గాకుండా... దానితో చేసె పని కూడ తొందరగా అవుతుంది. కత్తులకు, కొడవళ్లకు కూడ పొన్ను వుంటుంది. పొన్ను అనగా పిడికి వున్న చిన్న లోహ కవచం.
సంప్రదింపు పేజి
__NOEDITSECTION__
శిఖామణి
శిఖామణి (కర్రి సంజీవరావు) ప్రముఖ కవి, రచయిత. కేంద్ర సాహిత్య అకాడమీ తెలుగు సలహాదారుడిగా నియమించబడ్డారు.
ఈయన కాకినాడ సమీపంలోని యానాంలో 1957, అక్టోబర్ 30న జన్మించాడు.
యానాం, విశాఖపట్నం లలో ఉన్నత పాఠశాల విద్య పూర్తి చేసుకుని కాకినాడ పి.ఆర్.కాలేజిలో పట్టభద్రుడై విశాఖపట్నంలోని ఆంధ్ర విశ్వవిద్యాలయంలో ఎం.ఎ.చదివాడు. పఠాభి కవిత్వంపై డాక్టరేట్ థీసిస్ సమర్పించి పి.హెచ్.డి పట్టా పొందాడు. ప్రస్తుతం హైదరాబాద్ లోని తెలుగు విశ్వవిద్యాలయంలో అధ్యాపకుడిగా ఉన్నాడు.
మొదట 'లావణ్య' కలంపేరుతో రచనలు చేసినా ఆ తరువాత బాల్యంలో తనను ఆదుకుని పెంచి పోషించిన శిఖామణి అనే సహృదయునికి కృతజ్ఞతగా ఆయన పేరునే కలంపేరుగా స్వీకరించాడు. ఇతని కవిత్వం హిందీ, ఇంగ్లీషు, తమిళం, కన్నడ, మళయాళ భాషల్లోకి తర్జుమా అయ్యింది.
మెచ్చిరి
ఈ గ్రామం రాయదుర్గం పట్టణానిక 10 కిలోమీటర్ల దూరంలో వుంది. ఈ గ్రామాన్ని మించ్చేరి గ్రామం అని కూడా పిలుస్తారు. 
ఇది కర్నాటక రాంపురం మండలం నాగసముద్రం గ్రామానికి అతి  సమీపంలో వుంది.
హెచ్ ఎమ్ టివి
హెచ్ ఎం టీవి తెలుగులో ఒక ప్రధాన 24 గంటల వార్తా ఛానల్. హైదరాబాద్ మీడియా హౌజ్ అనే సంస్థ దీనిని ప్రమోట్ చేస్తోంది. గతంలో ఎన్నో పత్రికలకు సంపాదకులుగా పనిచేసిన, ప్రముఖ తెలుగు పాత్రికేయులు కె రామచంద్రమూర్తి దీనికి ప్రధాన సంపాదకులు. కపిల్ గ్రూప్ యజమాని కె వామన రావు దీనికి అధ్యక్షులు.
తెలుగుతో పాటూ, ఉర్దూ, ఇంగ్లీషుల్లో రెండు వార్తా బులిటెన్లు ఈ ఛానల్‌లో ప్రసారం అవుతాయి. ప్రత్యేక రాష్ట్ర ఉద్యమ నేపథ్యంలో ఈ ఛానల్ నిర్వహించిన దశ దిశ కార్యక్రమానికి తెలుగు ప్రజల నుంచి మంచి ఆదరణ లభించింది.
మిగిలిన తెలుగు ఛానళ్ల వలె బ్రేకింగ్ అంటూ ప్రాధాన్యత లేని వార్తలను, లేదా చిన్న అంశానికి అనసవర హైప్ క్రియేట్ చేయడం వంటి టిఆర్‌పి ట్రిక్కులకు హెచ్‌ ఎం టివి దూరం. సెలబ్రిటీల వ్యక్తిగత జీవితంలో ప్రజలకు అవసరం లేని పార్శ్వాలను కూడా ఈ ఛానల్ స్పృశించదు. క్రైమ్‌ను కేవలం వార్తలుగానే చూపిస్తుంది తప్ప నేర కథనాలను పాత్రలతో చిత్రీకరించి ప్రసారం చేయడం వంటి పనులు చేయదు. ప్రాంతీయ, కుల, మత, వర్గ, అన్నిటికంటే ముఖ్యంగా ఎటువంటి రాజకీయ పార్టీకి సంబంధం లేకుండా స్వంతంగా పనిచేసే చానల్.
సాక్షి టివి
ఇందిరాటెలివిజన్ సంస్థ దీన్ని నిర్వహిస్తోంది. సాక్షి దినపత్రిక కూడా వీరిదే. మాజీ ముఖ్యమంత్రి వై.యస్.రాజశేఖర్ రెడ్డి కుమారుడు జగన్ మోహన్ రెడ్డి ఈ సంస్థలకి యజమాని.
రూర్కీ
రూర్కీ భారతదేశంలోని ఉత్తరాఖండ్ రాష్ట్రంలోని ఒక పట్టణం. ఇది గంగా కాలువ ఒడ్డున, ఢిల్లీ - డెహ్రాడూన్ జాతీయ రహదారి పై ఉంది. భారతదేశంలోని అత్యంత పాతవైన సైనికస్థావరాలలో రూర్కీ కంటోన్మెంట్ ఒకటి. అంతేగాక 1853 నుండి బెంగాల్ ఇంజనీర్స్ గ్రూప్ ప్రధాన కార్యాలయంగా ఉంది. ఆసియాలో మొట్టమొదటి ఇంజనీరింగ్ కళాశాల (ప్రస్తుతం భా.ప్రౌ.సం లేదా ఐ.ఐ.టీ) కూడా ఇక్కడ ఉంది. 
ఆసియాలోని మొట్టమొదటి ఇంజనీరింగ్ కళాశాల ఉండటం చేతనూ, గంగా నది కాలువల నిర్వహణ యంత్రాంగానికి, ప్రధాన స్థానం కావడం చేతనూ, పారిశ్రామికంగా అభివృద్ధి చెందుటుండుటచేతనూ, రూర్కీ విద్యావంతుల నగరంగానూ, ఇంకా ముఖ్యంగా ఇంజనీర్ల నగరంగా భాసిల్లుతోంది.
2011 జనాభా లెక్కల ప్రకారం రూర్కీ జనాభా 252,784. జనాభాలో స్త్రీ పురుషుల నిష్పత్తి 47:53 గా ఉంటుంది. అక్షరాస్యత 83%గా ఉండి జాతీయ అక్షరాస్యతకన్నా ఎక్కువగానే ఉంటుంది. జనాభాలో 61% హిందువులు (వీరిలో 29.9% బ్రాహ్మణులు,13.8% వైశ్యులు, 17.3% ఇతర కులములు ), 28% మహమ్మదీయులు, 9% శిక్కులు, 1.7% జైనులు, 0.3% క్రైస్తవులు ఉన్నారు.
హిందీ, ఉర్దూ, పంజాబీ ఇక్కడి ప్రధాన భాషలు.
రూర్కీ పట్టణం భారతదేశంలోని వివిధ పట్టణాలతో రోడ్డు, రైలు సౌకర్యాలతో అనుసంధానింపబడి ఉంది. రూర్కీ రైల్వే స్టేషను హౌరా-అమృతసర్ ప్రధాన లైన్ పైన ఉంది. రూర్కీ పట్టణం ఉత్తరాఖండ్ రాష్ట్రపు ప్రధాన రోడ్డు కూడళ్లలో ఒకటి. రెండు జాతీయ రహదారులు 58 (ఢిల్లీ- హరిద్వార్-మనా), 73 (పంచకుల/చండీఘఢ్ - యమునానగర్-రూర్కీ) రూర్కీ నడిబొడ్డునుండి పోతున్నాయి. పరిసర పట్టణాలైన హరిద్వార్,డెహ్రాడూన్, ఋషీకేశ్, సహారన్‌పూర్, మీరట్, ముజఫర్‌నగర్, అంబాలా, చండీఘఢ్, ఢిల్లీలకు ఉత్తరాఖండ్ రాష్ట్ర రోడ్డు రవాణా సంస్థ మరియు ఉత్తరప్రదేశ్ రాష్ట్ర రోడ్డు రవాణా సంస్థల బస్సులు ఉన్నాయి. అత్యంత సమీపంలోని ఎయిర్‌పోర్ట్ డెహ్రాడూన్ లో ఉంది.
రూర్కీ పట్టణం అనేక విద్యాసంస్థలకీ, పరిశోధనా సంస్థలకీ నిలయమై ఉంది. రూర్కీలోని భారతీయ ప్రౌద్యోగిక సంస్థానం ప్రముఖమైనది. ఇది థామ్సన్ కాలేజ్ ఆఫ్ సివిల్ ఇంజనీరింగ్‌గా ప్రారంభమైన, అటుపైన రూర్కీ విశ్వవిద్యాలయంగా మారి, 2001లో భారతీయ ప్రౌద్యోగిక సంస్థానం (ఐ.ఐ.టీ)గా ఏర్పడింది. ఆసియాలోని మొట్టమొదటి ఇంజనీరింగ్ కళాశాల ఇదే. 
రూర్కీలోని పరిశోధనా సంస్థల్లో కేంద్రీయ భవన పరిశోధనా సంస్థానం (CBRI), నీటి పారుదల పరిశోధనా సంస్థానం (Irrigation Research Institute), ప్రత్యామ్నాయ జలశక్తి కేంద్రం (AHEC), నీటిపారుదల నమూనాల సంస్థ (Irrigation Design Organization), జాతీయ జల విజ్ఞాన సంస్థానం (NIH) ప్రముఖమైనవి. ఇవి కాక అనేక వృత్తివిద్యా కళాశాలలు, జూనియర్ కళాశాలలు, పాఠశాలలు కూడా ఉన్నాయి.
మీరట్
మీరట్ (Meerut) ఉత్తరప్రదేశ్ రాష్ట్రంలోని ఒక జిల్లా మరియు ప్రముఖ నగరము. ఈ పురాతన నగరం జాతీయ రాజధాని ఢిల్లీకి 70 కి.మీ దూరంలోనూ, రాష్ట్ర రాజధాని లక్నోకి 453 కి.మీ దూరంలోనూ ఉంది. ఇది జాతీయ రాజధాని ప్రాంతంలో ఢిల్లీ తర్వాత రెండవ పెద్ద ప్రాంతం. ఉత్తర ప్రదేశ్ రాష్ట్రంలోని 72 జిల్లాలలో మీరట్ జిల్లా (హిందీ:मेरठ ज़िला) (ఉర్దు:میرٹھ ضلع) ఒకటి.
జిల్లా ఇండో - గాంగా మైదానంలో 28°57’ నుండి 29°02’ డిగ్రీల ఉత్తర అక్షాంశం మరియు 77°40’ నుండి 77°45’ డిగ్రీల తూర్పు రేఖాంశంలో ఉంది.
మీరట్ నగరం మయరాష్ట్రంగా రావణుని మామయైన మయాసురునిచేత స్థాపించబడింది. రామాయణం ప్రకారం మీరట్ మయాసురుని రాజధాని. అందుకే ఈ పట్టణం "రావణ్ కీ ససురాల్"గా కూడా ప్రసిద్ధి చెందింది.
1818లో అప్పుడు తాలూకాగా ఉన్న మీరట్ రూపొందించబడింది. మీరట్ జిల్లాలో ఘజియాబాద్, మవానా, బగ్పత్, సర్ధానా మరియు హర్‌పూర్ తాలూకాలు చేర్చబడ్డాయి. ఇవి ప్రస్తుతం ఘజియాబాద్,హర్‌పూర్, బగ్‌పత్, ముజఫర్‌నగర్, బులంద్‌షహర్ మరియు గౌతం బుద్దా నగర్ జిల్లాలుగా రూపొందాయి.
మీరట్‌లోని సైనిక స్థావరం విస్తీర్ణరీత్యా, జనాభారీత్యా భారతదేశంలో రెండవ పెద్ద సైనిక స్థావరము. ఇది 1803 సంవత్సరంలో ఈస్ట్ ఇండియా కంపెనీచే స్థాపించబడింది. 1857 ప్రథమ స్వాతంత్ర్య సంగ్రామం ప్రారంభమైనది కూడా ఇక్కడ నుండే.
జిల్లాలో ప్రధానంగా గంగానది తూర్పు సరిహద్దును ఏర్పరుస్తూ జిల్లాను మొరాదాబాద్ జిల్లా మరియు బిజ్నూర్ జిల్లాలను వేరుచేస్తుంది. జిల్లా పశ్చిమ సరిహద్దులో హిండన్ నది ప్రవహిస్తూ జిల్లాను భగ్‌పత్ జిల్లాతో వేరుచేస్తూ ఉంది. జిల్లాలో పర్వతాలు కాని బండరాళ్ళు కానీ లేవు. జిల్లా మట్టి అర్ధ సారవంతంగా హిమయిగానికి చెంది ఉంటుంది. హిమాలయాల నుండి ప్రవహిస్తున్న నదులు తీసుకువస్తున్న సారవంతమైన మట్టి నదీతీరాల వెంట అక్కడడక్కడా ఉంటుంది. సారవంతమైన మట్టి అంత దృఢంగా ఉండదు. ఇది బంకమట్టి, బురద మరియు ఇసుకమిశ్రితంగా ఉంటుంది. భూమి పంటలకు అనుకూలంగా సారవంతమై ఉంటుంది. ప్రత్యేకంగా గోధుమ, చెరకు మరియు కూరగాయల పెంపకానికి అనుకూలంగా ఉంటుంది.
అత్యంత సమీపంలోని విమానాశ్రయం ఢిల్లీలోని ఇందిరాగాంధీ అంతర్జాతీయ విమానాశ్రయం. ఇందిరాగాంధీ అంతర్జాతీయ విమానశ్రయంలోని రద్దీని తగ్గించు ఉద్దేశంలో మీరట్ వద్ద ఒక అంతర్జాతీయ విమానాశ్రయం ఏర్పాటు చేసే ప్రతిపాదన పరిశీలనలో ఉంది.
ఢిల్లీ, నొయిడా, ఫరీదాబాద్, ఘాజియాబాద్, హరిద్వార్ మున్నగు ప్రధాన పట్టణాలతో మీరట్‌కు చక్కని రహదారి సౌకర్యం ఉంది. మూడు జాతీయ రహదారులు 58,119 మరియు 235 నగరం గుండా పోతున్నాయి. ప్రస్తుతం నిర్మాణదశలో నున్న ఎగువ గంగా కాలువ ఎక్స్‌ప్రెస్ మార్గం కూడా మీరట్ గుండా పోతున్నది. 2007 సంవత్సరంలో మెట్రోపాలిటన్ గా ప్రకటింపబడినప్పటి నుండి నగరంలో జె.ఎన్.ఎన్.యు.అర్.ఎం పధకం అమలుజరుపబడి, అనేక బస్సులు తిరుగుచున్నవి. ఇవి కాక అనేక స్థానిక బస్సు సర్వీసులు, ఆటోరిక్షాలు మహానగర రవాణాకి ఉపయోగపడుతున్నాయి.
మీరట్ దేశరాజధాని ఢిల్లీతో చక్కగా అనుసంధానించబడి ఉంది. ముంబై నుండి కోచ్వెల్లి, మదురై లకు వారాంతపు రైళ్ళు ఉన్నాయి. బిలాస్‌పూర్- బిలాస్పూర్, జమ్ము, అమృత్సర్, బాంబే, లక్నో, అలహాబాద్, హరిద్వార్, డెహ్రాడూన్ వరకు దినసరి రైలు ఉంది. రైలు ద్వారా డెహ్రాడూన్ నుండి ముస్సోరీ చేరడానికి ఇది ప్రధాన మార్గం. మిస్సోరీ- మీరట్ మధ్య 7 రైలు స్టేషన్లు (మీరట్ నగరం, మీరట్ కంటోన్మెంట్, పర్తాపూర్, సకోటి అడోవాల్, దౌరాలా, మొహియుద్దీంపూర్ మరియు పబ్లి ఖాస్) ఉన్నాయి.
జిల్లా మీరట్ పార్లమెంటు నియోకవర్గంలో భాగంగా ఉంది. జిల్లాలో కింద ఉన్న అసెంబ్లీ స్థానాలు ఉన్నాయి.
కరిడివారి పల్లి
కరిడివారి పల్లి, చిత్తూరు జిల్లా, బంగారుపాలెం మండలానికి చెందిన గ్రామము.
గ్రామ సర్పంచ్ : శ్రీమతి సంపూర్ణమ్మ గారు
జనాభా 1000కి పైగావున్నారు
కరిడివారి పల్లి బంగారుపాళ్యానికి కేవలం 2 కి.మి ల దూరంలో గలదు. ఈ గ్రామములో రైతులు ఎక్కువగా మామిడి తోటలను పెంచుతారు. ఈ గ్రామములో ఒక పురాతన దేవాలయం గలదు. ఆ దేవాలయం ద్రౌపది దేవి మరియు పంచ పాండవులది. ఒక చర్చి గలదు. గ్రామంలోని ప్రజలు ఎంతో ఐక్యతతో మెలగుతారు. దీపావళి, సంక్రాంతి పండుగలను ఎంతో ఘనంగా జరుపుతారు. చాలా మంది ఉపాధ్యాయులు కలరు. కనీస అవసరాల వసతులు బాగా వుంటాయి. ఒక పాఠశాల గలదు. ఇది 1990 కన్న ముందు నిర్మించబడింది. దేశ సేవకు అవసరమయ్యే సైనికులు ఈ గ్రామం నుంచి కూడా ఉన్నారు. గ్రామ పెద్దలుగా శ్రీ నరసింహా రెడ్డి గారు, శ్ర్రీ గురుస్వామి రెడ్డి గారు వ్యవహరిస్తున్నారు. విద్యావంతులు ఎక్కువగా ఉన్నారు. గ్రామంలో ఎక్కువగా క్రికెట్, వాలీ బాల్ టోర్నమెంట్లు జరుగుతూ వుంటాయి.
గడ్డపార
గడ్డపార (లేదా గునపం లేదా గడ్డపలుగు) అనగా ఇనుము ఉక్కు లోహాలతో తయారైన స్థూపాకారపు మనిముట్టు. దీనిని ప్రధానంగా భూమి త్రవ్వడానికి ఉపయోగిస్తారు. ఇది తక్కువ బరువును(సుమారు 5 కిలోగ్రాములు) కలిగి ఉండి 5 నుంచి 6 అడుగుల పొడవు ఉంటుంది.
దీనికి ఒక వైపు లేదా రెండు వైపులా పదును ఉంటుంది. కొన్ని గడ్డపారలకు ఒకవైపు త్రిభూజాకారంలో పదునుగాను మరొక వైపు సూది మొన ఆకారంలో పదునుగాను ఉంటుంది.దీనికి పదును తగినప్పుడల్లా కొలిమి నందు వేడి చేసి పదును చేస్తుంటారు. దీనిని అప్పుడప్పుడు ఉపయోగిస్తుండాలి లేదా త్రుప్పు పట్టి పాడవుతుంది. దీనిని వ్యవసాయ పనులు చేయడానికి ఉపయోగిస్తారు.
దీనిని ఉపయోగించేటప్పుడు ఏ మాత్రం అజాగ్రత్తగా ఉన్నా ప్రమాదం జరిగే అవకాశం ఉంది.
హనీమూన్
హనీమూన్ లేక హనిమూన్ (Honeymoon) అనేది ఇంగ్లీషు పదం. దీనిని తెలుగులో తియ్యని వెన్నెల అని అంటారు. చంద్రుడు నెల రోజులకు సంకేతం, తేనె ఎంతో తీయగా మధురంగా ఉంటుంది వీటి రెండిటి కలయికే హనీమూన్. అలాగే నూతన వధూవరులు మధురమైన క్షణాలను అనుభవించడానికి, ఉల్లాసంగా గడపడానికి నెల రోజుల పాటు లేదా కొన్ని రోజులపాటు అందమైన, ప్రశాంతమైన ప్రదేశాలకు వెళ్ళి వస్తుంటారు. ఈ విధంగా నూతన వధూవరులు శారీరకంగా మరియు మానసికంగా ఒకటైయెందుకు జరుపుకునే మొదటి ఉల్లాస యాత్రని హనీమూన్ అంటారు.
శోభనం
నేషనల్ ఏరోనాటిక్స్ మరియు స్పేస్ అడ్మినిస్ట్రేషన్
నాసా అమెరికా సంయుక్త రాష్ట్ర ప్రభుత్వానికి చెందిన నేషనల్ ఏరోనాటిక్స్ మరియు స్పేస్ అడ్మినిస్ట్రేషన్ అనే సంస్థను సంక్షిప్తంగా నాసా అని వ్యవహరిస్తూంటారు. ఇది జూలై 1958 29 న స్థాపించబడింది. దీని వార్షిక బడ్జెట్ 2007లో $16.8 బిలియన్ అమెరికన్ డాలర్లు. అంతరిక్ష ప్రాజెక్టులు మాత్రమే కాకుండా మిలిటరీ అంతరిక్ష విశ్లేషణకు ఈ సంస్థ ద్వారా చేపడుతున్నారు. దీని ప్రధాన కేంద్రం వాషింగ్టన్లో గలదు.
జవహర్‌లాల్ నెహ్రూ జాతీయ నగర పునర్నిర్మాణ యోజన
జవహర్‌లాల్ నెహ్రూ జాతీయ నగర పునర్నిర్మాణ యోజన ఒక నగర ఆధునికీకరణ పథకంగా కేంద్ర నగరాభివృద్ధి మంత్రిత్వ శాఖ, భారత ప్రభుత్వం వారిచే ప్రారంభించబడింది. పట్టణాలలోని జీవనప్రమాణాలు మరియు మౌలిక సదుపాయాలను మెరుగుపరుచే కార్యక్రమంగా భారత ప్రధాని డా. మన్మోహన్ సింగ్ గారిచే డిసెంబరు 3, 2005న అధికారికంగా ప్రారంభిచబడినది.
1. ఢిల్లీ
2. ముంబయి
3. అహమదాబాద్
4. బెంగుళూరు
5. చెన్నయి
6. కోల్‌కత
7. హైదరాబాద్
1. తిరువనంతపురం
2. ఫరీదాబాద్
3. భోపాల్
4. లూధియానా
5. జయ్‌పూర్
6. లక్నో
7. మధురై
8. నాశిక్
9. పూణె
10. పాట్నా
11. కోయంబత్తూరు
12. వారణాసి
13. అగ్రా
14. అమృతసర్
15. విశాఖపట్టణం
16. వడోదర
17. సూరత్
18. కాన్‌పూర్
19. నాగ్‌పూర్
20. మీరట్
21. జబ్బల్‌పూర్
22. జంషెడ్‌పూర్
23. అసాంసోల్
24. అల్లహాబాద్
25. విజయవాడ
26. రాజ్‌కోట్
27. ధన్‌బాద్
28. ఇందోర్
29. కొచ్చిన్
జల విజ్ఞాన సంస్థానం
జాతీయ జలవిజ్ఞాన సంస్థానం(National Institute of Hydrology), కేంద్ర జలవనరుల మంత్రిత్వ శాఖ పరిధిలోని ఒక భారత ప్రభుత్వ సంఘము. ఇది 1978నుండి జలవిజ్ఞాన మరియు జలవనరుల రంగాలలో దేశానికే తలమానికమైన సంస్థానంగా ఉన్నది. ఇది స్వయప్రతిపత్తి కలిగి, కేంద్ర జలవనరుల మంత్రిత్వశాఖచే పోషింపబడుతూ, క్రింది లక్ష్యాలను కలిగియున్నది.
1. జలవిజ్ఞానానికి సంబంధించిన అన్ని వ్యవస్థీకృత మరియు శాస్త్రీయ కార్యాలను ప్రారంభించడం, సహాయపడడం, ప్రచారం చేయడం మరియు సమన్వయ పరచడం,
2. జలవిజ్ఞాన రంగానికి చెందిన వివిధ జాతీయ, విదేశీ అంతర్జాతీయ సంస్థలతో కలిసి పనిచేయుట
3. పై లక్ష్యాలకి సంబంధించిన పరిశోధన మరియు సూచనా గ్రంథాలయాన్ని స్థాపించటం మరియు పోషించటం మరియు అందుకు సంబంధించిన గ్రంథాలు, విశ్లేషణలు, పత్రికలు మరియు ఇతర ప్రచురణలను సేకరించటం.
4. ఏ లక్ష్యాలని సాధించుటకై ఈ సంస్థానం ఏర్పడిందో అట్టి లక్ష్యాలసాధనకు ఒక సంస్థగా అవసరమైనవి, ఆకస్మికంగా చేయవల్సినవి, పరిశీలించి జరుపవలసినవి అయినట్టి అన్ని పనులూ చేయటం
ఈ సంస్థానం యొక్క ప్రధాన కార్యాలయం ఉత్తరాఖండ్ లోని రూర్కీ నందు ఉన్నది. దీనికి బెల్గాం, కాకినాడ, జమ్ము మరియు సాగర్‌లలో ప్రాంతీయ కేంద్రాలు; పాట్నా, గువహతిలలో వరద నిర్వహణా పద్ధతుల అధ్యయన కేంద్రాలు ఉన్నవి.
రెబెల్
ప్రభాస్, దీక్షాసేథ్, తమన్నా ప్రధాన పాత్రధారులుగా శ్రీ బాలాజీ సినీ మీడియా పతాకంపై నిర్మించిన చిత్రం ‘రెబెల్’. రాఘవ లారెన్స్ దర్శకత్వంలో జె.భగవాన్, జె.పుల్లారావ్ ఈ చిత్రాన్ని నిర్మించారు.
1964 ధనుష్కోడి తుఫాను
1964 ధనుష్కోడి తుఫాను, దక్షిణ భారతదేశం, శ్రీలంక మధ్యన డిశంబరు 22 నుంచి 25 వరకు 1965 లో సంభవించింది, ఈ తుఫాను వల్ల సుమారు 1,800 మంది చనిపొయారు.
ఈ పెను తుఫాను వల్ల తమిళనాడు రాష్ట్రం లోని ధనుష్కోడి పట్టణం మునిగిపొయింది, 300 మంది చనిపొయారు .
ఈ పెను తుఫాను వల్ల జాఫ్నా పట్టణంలో 5000 ఇళ్ళు మరియూ 700 చేపల పడవలు నాశనమైనాయి .
పిలాని
పిలాని రాజస్థాన్ రాష్ట్రంలోని ఒక పట్టణం. ఇది బిట్స్ విద్యా సంస్థల ద్వారా ప్రసిద్ధి చెందినది
ఈ నగరం ఘనశ్యాం దాస్ యొక్క జన్మస్థలం, పిలానియా గోత్రానాకి సంభందించిన ఒకానొక వీరుని పరాక్రమానికి మెచ్చి అప్పటి రాజు ఈ ప్రాంతానికి ఈ పేరును నిర్ణయించాడు. పిలాని పట్టణం చాల చిన్న పట్టణం. ఇది సూరజ్ గర్ పట్టణానికి 6 కిలోమీటర్ల దూరంలో కలదు.
పిలాని ఘనశ్వాం దాస్ సొంత ఊరు కావడంతో అక్కడ పలు విద్యా సౌకర్యాలను ఏర్పాటు చేసారు. వాటిలో కొన్ని
పిలాని పట్టణానికి నేరుగా రైలు సౌకర్యం లేదు. దగ్గర్లోని రైల్వే స్టేషను చిరావా వద్దనున్నది. 220 కి.మీ దూరంలో ఉన్న జైపూర్, 210 కి.మీ దూరంలో ఉన్న ఢిల్లీ నగరాలకి రోడ్డుమార్గాన చేరుకోవచ్చు.
పిలానిలో చూడవలసిన ప్రదేశాలలో కొన్ని
జమ్మూ
జమ్మూ (డోగ్రీ: जम्मू, ఉర్దూ جموں , పంజాబీ: ਜੰਮੂ), ఉత్తర భారతదేశంలోని జమ్మూ కాశ్మీర్ రాష్ట్రంలోని మూడు పరిపాలనా విభాగాలలో ఒకటి. ఈ ప్రాంతాన్ని "దుగ్గర్ దేశం" అని కూడా పిలుస్తారు. జమ్మూ (నగరం), దోడా, రంబన్, రియాసీ, కిష్త్వార్, ఫూంఛ్, రాజౌరీ, ఊధంపూర్ మరియు సంబాలు ఈ ప్రాంతంలోని జిల్లాలు. ఈ ప్రాంతం చాలావరకూ కొండలతోనూ, పర్వతాలతోనూ నిండి ఉంటుంది. కాశ్మీర్ లోయని హిమాలయాల్ని వేరుచేసే పిర్ పంజాల్ పర్వతశ్రేణి కూడా ఇక్కడే ఉంది. చీనాబ్ ప్రధాన నది.
జమ్మూ పట్టణం (అధికారికనామం జమ్మూ-తవి ) జమ్మూ & కాశ్మీర్ రాష్ట్రపు శీతాకాలపు రాజధాని. దీనిని "గుళ్ళ పట్టణం (City of Temples)"గా కూడా పిలుస్తారు. ఇచ్చట అనేక ప్రసిద్ధ ఆలయాలున్నాయి. అందులో కటరాలోని వైష్ణోదేవి ఆలయం ఒకటి.
జమ్మూ ప్రాంతంలో అత్యధికులు హిందువులు. ముస్లింలు, సిక్కులు కూడా అధికసంఖ్యలో ఉన్నారు.
జమ్మూకి ఉత్తరాన కాశ్మీరు, తూర్పున లడఖ్, దక్షిణాన పంజాబ్, హిమాచల్ ప్రదేశ్, పడమట వాస్తవాధీన రేఖ ఆవల [[పాకిస్తాన్ పరిపాలిత జమ్మూ కాశ్మీరు (భారతదేశం లో పాకిస్తాన్ ఆక్రమిత కాశ్మీరు అని పిలిస్తే, పాకిస్తాన్ లో స్వతంత్ర కాశ్మీరు అనిపిస్తారు)ఉన్నాయి. ఉత్తరాన కాశ్మీరు లోయకీ, దక్షిణాన దామన్ కోహ్ మైదానం మధ్యలోని శివాలిక్ పర్వతాలే జమ్మూ అంతటా ఉన్నాయి. పిర్ పంజల్ శ్రేణి, త్రికూట పర్వతాలు, తవి నది ప్రాంతా సౌందర్యానికి వన్నె తెస్తున్నాయి. 
[[File:Jammu division with districts as on Nov 2012.pdf|200px|thumbnail|Jammu division with all districts (red font) and sub-districts, as on Nov 2012. Only Indian-administered areas shown.]]
20111 నాటికి జమ్మూ ప్రాంతంలోని జిల్లాల జనాభాలు ఇలా ఉన్నాయి.
జంషెడ్‌పూర్
జంషెడ్‌పూర్ జార్ఖండ్ రాష్ట్రంలోని అతి పెద్ద నగరము. భారతదేశపు మొట్టమొదటి ప్రణాళికాయుత పారిశ్రామిక నగరమైన జంషెడ్‌పూర్ కీ.శే జంషెడ్‌జీ నస్సర్‌వాంజీ టాటా చే నిర్మింపబడింది. ఇది ఉక్కు నగరంగానూ, టాటానగర్‌గానూ, భారతదేశపు పిట్స్‌బర్గ్‌గానూ ప్రసిద్ధి పొందింది. జార్ఖండ్ రాష్ట్రంలోని తూర్పు సింగ్బం జిల్లాకిది ముఖ్యపట్టణము.
జనాభా వివరాలు
2011 జనాభా లెక్కల ప్రకారం జంషెడ్‌పూర్ నగరంలో 13,37,131 మంది నివసిస్తున్నారు. జనాభాలో పురుషులు 52.1%, స్త్రీలు 47.9% గానూ ఉండి 85.94% అక్షరాస్యతతో ఉంది. హిందీ, బెంగాలీ, ఒడియా, సంథాలీ భాషలు ఎక్కువగా మాట్లాడబడుతున్నాయి.
ఆటోగ్రాఫ్
గ్రీకు భాషలో ఆటో అనగా స్వయంగా, గ్రాఫ్ అంటే వ్రాయుట. దీనిని బట్టి స్వయంగా వ్రాసిన దానిని ఆటోగ్రాఫ్ అంటారు. ఇది ఒక సంతకం వంటిదే. ఆర్థిక పరమైన లావాదేవిల కొరకు దస్తావేజులపై స్వయంగా తన యొక్క పేరును వ్రాయడాన్ని సంతకం అంటే, అభిమానుల కోరికపై ప్రముఖ వ్యక్తులు మంచి సందేశాన్ని అందిస్తూ స్వయంగా తన యొక్క పేరును వ్రాయడాన్ని ఆటోగ్రాఫ్ అంటారు. ప్రసిద్ధులైన వ్యక్తుల సంతకాలు ఆటోగ్రాఫ్‌లుగా సేకరిస్తారు. ఇది ఒక డాక్యుమెంట్ నిర్ధారణకు కాకుండా ఒక జ్ఞాపికగా భావిస్తారు. కొంతమందికి ప్రముఖుల ఆటోగ్రాఫ్ లను సేకరించడం ఒక హాబి, ఆటోగ్రాఫ్ ల సేకరణను ఫిలోగ్రఫీ (philography) అంటారు.
ఆటోగ్రాఫ్ విషయాలలో అత్యంత జనాదరణ పొందిన వర్గములలో కొన్ని అధ్యక్షులు, సైనిక వ్యక్తులు, క్రీడలు, ప్రసిద్ధ సంస్కృతి, కళాకారులు, సామాజిక మరియు మత నాయకులు, శాస్త్రవేత్తలు, వ్యోమగాములు మరియు రచయితలు ఉన్నాయి.
మండలాధ్యక్షులు
హాయ్ ఫ్రెండ్స్ మన ఊరి గూరించి నేను వికీపీడియా లో పొందుపరచాలని అనుకుంటున్నాను. దయతలచి నాకు సయకరించండి.
ఒక మండలం పరిధిలో మండల పరిషత్ ప్రాదేశిక నియోజకవర్గాల (MPTC - Mandal Parishad Territorial Constituencies) నుండి ఎన్నుకోబడిన సభ్యులు తమలో ఒకరిని అధ్యక్షుడిగాను, మరొకరుని ఉపాధ్యక్షుడుగాను ఎన్నుకుంటారు.
మండల పరిషత్ పరిపాలనా వ్యవహారాలను సక్రమంగా నిర్వహించడానికి మండల పరిషత్ అధ్యక్షుడు నాయకత్వం వహిస్తారు. తన కర్తవ్యాలను నిర్వర్తించడానికి ఈ క్రింది అధికారాలను కలిగి ఉన్నారు.
నౌకానిర్మాణం
నౌకానిర్మాణం అంటే ఓడలు, నీటిపైన తేలియాడగల ఇతర యంత్రాల నిర్మాణము. నౌకా నిర్మాణాలు నౌకానిర్మాణ కేంద్రాలు అని పిలవబడే ప్రత్యేక ప్రదేశాలలో జరుగుతాయి. సాధరణ పడవలు, తెడ్లు తయారుచేసే ప్రాంతాలని పడవతయారీ కేంద్రాలుగా పిలువవచ్చును. నౌకల నిర్మాణాలు మరియు మరమ్మత్తులు కూడా నౌకాశాస్త్ర పరిధిలోకే వస్తాయి. పురాతన కాలంలో భారతదేశం నౌకా నిర్మాణానికి ఎంతో ప్రసిద్ధి పొందింది.
ఆధునిక భారతదేశం, ప్రపంచ నౌకానిర్మాణ రంగంలో 6వస్థానంలో ఉంది. నౌకా నిర్మాణ రంగంలో కొరియా, జపాన్, చైనా దేశాలు మొదటి మూడు స్థానాల్లో ఉనండి 77% ప్రపంచ నౌకానిర్మాణరంగపు విపణిని కలిగి ఉండగా ఐరోపా కూటమి, వియత్నాం ల తర్వాత 1.6% ప్రపంచ వాటాతో భారత్ తర్వాతి స్థానంలో ఉంది. ఇతర దేశాలలో ముఖ్యంగా కొరియా, జపానులలో నౌకా నిర్మాణరంగం స్వయంచాలిత యంత్రాల (Automated devices) తోనూ, మరమనుషుల (Robots) తోనూ నిండి ఉండగా, భారత్లోని నౌకానిర్మాణ కేంద్రాలు మానవ వనరులపైనే ఆధారపడి ఉన్నాయి.
ఇది ప్రత్యక్షంగా ఎక్కువమందికి ఉపాధి కల్పిస్తున్నప్పటికీ, టెక్నాలజీ విషయంలో భారతీయ నౌకానిర్మాణ కేంద్రాలు వెనుకబడడానికి కారణమయ్యింది. తద్వారా నౌకానిర్మాణానికి ఎక్కువ సమయం తీసుకుంటోంది (దక్షిణ కొరియాలో 45రోజులలో నిర్మించే నౌకని నిర్మించడం భారత్లో 6-7 నెలలు పడుతుంది).
హరిత భవనం
ఒక నిర్మాణం, దాని అందుబాటులోని జల, ముడిపదార్థ, శక్తి మరియు ఇతర వనరులను పర్యావరణానికి హానికరం కాని విధానంలో సమర్థవంతంగా నిర్వహింపబడుతూ, కుళ్లని చెత్తని తక్కువ మోతాదులో మాత్రమే ఉత్పన్నం చేస్తూ ఉంటే ఆ నిర్మాణాన్ని లేదా భవనాన్ని హరిత భవనం (Green Building) అంటారు. ఈ హరిత భవనాల భావన, భారతదేశంలో ప్రాచీన కాలం నుండి ఉన్నది. పర్యావరణ కాలుష్యం ఎక్కువగుతున్న ఈ రోజుల్లో హరిత భవనాల ప్రాధాన్యత పెరుగుతోంది. హరిత భవనాల సామర్థ్యాన్ని శక్తి మరియు పర్యావరణ నమూనాల సామర్థ్యత లేదా లీడ్ (ఇంగ్లీషు - Leadership in Energy and Environmental Design - LEED)తో సూచిస్తారు. భారతదేశంలో హరితభవనాలపై అవగాహన కల్పించేందుకు భారతీయ హరితభవన పరిషత్తు (IGBC) కృషి చేస్తోంది.
సరైన హరిత భవనం వలన,
అంటే నిర్వహణ ఖర్చుల తగ్గింపు, పర్యావరణంపైన వత్తిడి తగ్గింపు, నివాసితుల యొక్క, ఇరుగు పొరుగు వారి ఆరోగ్యం మెరుగుదల.
శక్తి మరియు పర్యావరణ నమూనాల సామర్థ్యత అనే రేటింగ్ వ్యవస్థల సమూహంలో హరిత భవనాలు, గృహాలు, గృహసముదాయాల రూపకల్పన, నిర్మాణం, పనితీరుకి సంబంధించిన ప్రమాణాలుంటాయి. దీనిని సంయుక్త రాష్ట్రాల హరితభవన పరిషత్తు (U.S. Green Building Council) రూపొందించింది. భారతదేశంలోని భవనాలకి లీడ్ పరీక్షలు నిర్వహించడానికి భారతీయ హరితభవన పరిషత్తు సంయుక్త రాష్ట్రాల హరితభవన పరిషత్తు(USGBC) నుండి లైసెన్స్ పొంది ఉంది. భారతదేశంలో LEED-New Construction మరియు LEED-Core and Shell గుర్తంపులు ఇవ్వడానికి భారతీయ హరితభవన పరిషత్తు బాధ్యత వహిస్తోంది.
IGBC ఐదు ప్రాకృతిక అంశాలు (పంచభూతాలు - భూమి, నీరు, అగ్ని (శక్తి), గాలి, అకాశం) మీద ఆధారపడిన సంపూర్ణ నిర్మాణ విధానా(whole-building approach)న్ని అవలంభిస్తోంది. ఈ విధానం లో క్రింది రంగాలలో పనితీరుని విశ్లేషిస్తుంది:
భారతదేశంలో సుమారు 214 IGBC గుర్తింపు పొందిన హరితభవనాలు ఉన్నాయి.
భారతదేశంలోని కొన్ని హరిత భవనాలుతమిళనాడు ప్రభుత్వం, గ్రామీణ ప్రాంత పేదలకి సౌరశక్తి ఆధారిత హరిత భవనాలను కట్టించి ఇవ్వాలని నిర్ణయించి, సుమారు 60,000 ఇళ్ళు కట్టడం కోసం 1080కోట్ల రూపాయలు కేటాయించింది.
సీమంతం
తల్లి సౌభాగ్యాన్ని, పుట్టబోయే బిడ్డ దీర్ఘాయుష్షును కోరుతూ చేసేది. కడుపులోని బిడ్డ ఆరోగ్యకరంగా ఎదగడానికి తల్లి శారీరక, మానసిక ఉల్లాసం ఎంతో అవసరం. అందుకోసం ఆమె, ఆమె భర్త పాటించవలసిన నియమాలు ఈ సంస్కారంలో భాగంగా ఉన్నాయి. వాటిలో ఒకటి దోహదం (అంటే గర్భిణీ స్త్రీ భర్త ఆమె కోరిక ఏమిటో తెలుసుకుని తీర్చడం). సీమంతం అంటే పాపిడి తీయడమని అర్థం. అంటే ఆ సమయంలో భర్త ఆమెను అంత అపురూపంగా చూసుకోవాలని అర్థం.
ఇది గర్భాకాలమున ఆరవనెలన గాని, ఎనిమిదవ నెలనగాని జరుపవలెను (దేశకాలమానములు బట్టి ఇవి వేర్వేరుగా ఉండవచ్చును). ఇందులో మేడిపండ్లు, వనస్పతి మొదలగు శుభకరమైన పదార్థములను ఉపయోగించి భర్త భార్యను మేడిచెట్టువలె బలముగా నుండుమని, వనస్పతివలె సంతాన సంపదను పొందుమని అర్థం వచ్చే మంత్రములను వినిపించును. అలాగే, ప్రజాపతి అదితికి సీమంతోన్నయనము చేసినట్లు నీకు కూడా సీమంతోన్నయనము చేసి, పుత్రపౌత్రాభివృద్ధి కలిగి, వృద్ధాప్యము వరకు దీర్ఘజీవిని చేసెదను అని ఇంకొక మంత్రము పలుకును. అటు తర్వాత భర్త దేవతలను ప్రార్థించి గర్భదోషములు తొలగింజేయు, భవిష్యత్త్ సంతాన కళ్యాణమునకై గర్భపోషణ చేసే నేతితో చరుపాక ప్రదర్శనము మొదలగు క్రియలను చేయును.
కాబట్టి సీమంతమనగా మనము చేసుకునే వేడుక గాదు. తల్లి, అత్తగారు, భర్త, శ్రేయోభిలాషులతో సంతోషముగా, ముత్తైదువుల ఆశీర్వాదము పొందుట ఏ మహిళకైనా మంచిదే. కానీ, దాని పేరిట పైన చెప్పిన సీమంత ప్రక్రియను చేయకుండుట శాస్త్ర సమ్మతము కాదు.
ఏ శుభకార్యాల్లో లేని విధంగా సీమంతంలో గాజులు తొడిగి పండంటి బిడ్డను ఇమ్మని ఆశీర్వదిస్తారు. అలా గాజులు ఎందుకు తొడుగుతారంటే గర్భం ధరించిన స్త్రీ గర్భకోశం మీద కావలసినంత జీవనాడుల ఒత్తిడి కావాలి. చేతుల్లో నరాలకీ, గర్భకోశానికి అవినాభావ సంబంధం ఉంది. అలా ఎక్కువ గాజులు తొడగడం వలన గర్భకోశం పై సరైన ఒత్తిడి వచ్చి సుఖప్రసవం జరుగుతుంది.
షోడశ సంస్కారాలు
నెల్లూరు చేపల పులుసు
నెల్లూరు చేపల పులుసు ఒక వంటకం. ఇది చేపల పులుసు అయినప్పటికీ నెల్లూరు చేపల పులుసు పేరుతో ప్రసిద్ధమైనది. ఇది రంగు, రుచి, వాసనలు పెట్టింది పేరు అని ప్రసిద్ధి చెందినది. ఇది మామిడి కాయలనుపయోగించి తయారుచేస్తారు. ఈ కూర కోసం మనకు నచ్చిన ఏ రకం చేపలైనా ఉపయోగించవచ్చు. కానీ మామిడికాయ మాత్రం పచ్చిగా పుల్లగా ఉండేటట్లు చూసుకోవాలి. మామూలు చేపల కూర కోసం మనం సుమారుగా ఒక 50 గ్రాములు చింతపండు తీసుకుంటే, ఈ కూరకి ఒక 30 గ్రాములు చింతపండు తీసుకుంటే సరిపోతుంది.మిగిలిన పులుపు మామిడికాయ నుంచి వస్తుంది.
పంచధర్మములు.
పంచధర్మములు:
1. జాతి ధర్మము: 2. ఆశ్రమ ధర్మము. 3.మత ధర్మము.4.దేశ ధర్మము. 5.గుణ ధర్మము.
లాతూర్ లోకసభ నియోజకవర్గం
లాతుర్ లోకసభ నియోజకవర్గం (Latur Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. కాంగ్రెస్ పార్టీ సీనియర్ నేత శివరాజ్ పాటిల్ ఈ నియోజకవర్గం నుంచి వరుసగా 7 సార్లు విజయం సాధించాడు.
ఈ లోకసభ నియోజకవర్గంలో 6 అసెంబ్లీ సెగ్మెంట్లు ఉన్నాయి
2009 లోకసభ ఎన్నికలలో కాంగ్రెస్ పార్టీ అభ్యర్థి జయవంత్ అవాలే తన సమీప ప్రత్యర్థి భారతీయ జనతా పార్టీ అభ్యర్థి అయిన సునీల్ గైక్వాడ్ పై 7,975 ఓట్ల మెజారిటీతో విజయం సాధించాడు. జయవంత్‌కు 3,72,890 ఓట్లు రాగా, సునీల్ గైక్వాడ్‌కు 3,64,915 ఓట్లు లభించాయి. బీఎస్పీ అభ్యర్థి బాబాసాహెబ్ గైక్వాడ్‌కు 34,033 ఓట్లు వచ్చాయి.
పర్భని లోకసభ నియోజకవర్గం
పర్భని లోకసభ నియోజకవర్గం మహారాష్ట్రలోని 48 లోకసభ నియోజకవర్గాలలో ఒకటి. ఇది పర్భని జిల్లా మొత్తం మరియు జాల్నా జిల్లాలో కొంత భాగం విస్తరించి ఉంది.
ఈ నియోజకవర్గం పరిధిలో 6 అసెంబ్లీ సెగ్మెంట్లు ఉన్నాయి.
2009లో జరిగిన లోకసభ ఎన్నికలలో ఈ నియోజకవర్గం నుంచి శివసేన పార్టీకి చెందిన గణేష్‌రావ్ దుధ్గాంకర్ తన సమీప ప్రత్యర్థి నేషనలిస్ట్ కాంగ్రెస్ పార్టీకి చెందిన సురేశ్ వర్పుద్కర్ పై 64,611 ఓట్ల మెజారిటీతో విజయం సాధించాడు. గణేష్‌రావుకు 3,85,387 ఓట్లు రాగా, సురేష్‌కు 3,19,969 ఓట్లు లభించాయి. బీఎస్పీకి చెందిన రాజ్‌శ్రీజమాగేకు 64,611 ఓట్లు వచ్చాయి.
కరపత్రం
కరపత్రంను ఇంగ్లీషులో flyer, Flyer (pamphlet), flier, circular, handbill or leaflet అని అంటారు. 
తెలియపరచాలని భావించిన ప్రకటనను ఒక కాగితంపై ముద్రించి దానిని ఉత్తరం ఇచ్చునట్లుగా ప్రతి ఇంటికి పంచిపెట్టడం లేదా బహిరంగ ప్రదేశాలలో పంపిణీ చేయటం చేస్తుంటారు. ఈ విధంగా పంచే కాగితములను కరపత్రములు అంటారు. ఈ కరపత్రములతో ప్రచారం చాలా సులభమైనది, వేగవంతమైనది, మరియు తక్కువ ఖర్చుతో ప్రజలకు అందుబాటులో ఉన్నది.
వ్యక్తిగతంగా, వ్యపార పరంగా అభ్యర్ధనల నిమితం, సమాజిక కార్యక్రమాల ఆహ్వాననిమితం ఈ కరపత్రంలను ఉపయోగిస్తుంటారు:ఈ కరపత్రంలను ముఖ్యంగా A4, A5, DL, A6 సైజులలో ముద్రిస్తారు.
A4 (roughly letterhead size) 
A5 (roughly half letterhead size) 
DL (compslip size) 
A6 (postcard size)
సుడ్దులు
సుడ్దులు
చిత్తూరు జిల్లాలొ కొన్ని ప్రాంతాలలో కార్తీక నక్షత్రం రోజున "సుడ్దుల పండుగ" జరుపుతారు. గోగు పుల్లలను చేర్చి.. సుమారు పది ఇరవై అడుగుల పొడవుగా కట్టి చివరన నిప్పు పెట్టి ఆ వూరి పిల్లలందరు వాటిని ఎత్తుకొని "డేహేరి మాముల్లో... డేహేరి గుళ్లారి గో... అంటూ వూరి చుట్టు తిరిగి అక్కడ వున్న గుడుల ముందు ఆ చుడ్దులతో దీవించి అలా తిరుగుతూ చివరిగా ఊరు బయట తోలు బొమ్మలాడిస్తారు. తోలు బొమ్మలాట అంటే నిజమైన తోలు బొమ్మలాట గాదు. ఒక పెద్ద తెల్లని బట్టను ఇద్దరు మనుషులు తెరగా పట్టుకొని ఆ తెర ముందు చిన్న పిల్లలు అనేక బంగిమల్లో కూర్చొని, నిలబడి, చేతుల్లో విల్లంబులు గా, కత్తులుగా గోగు పుల్లలను పట్టుకొని వుండగా ఆ పిల్లల ముందు ఒకడు ఒక మండుతున్న 'సుడ్దు'ను పట్టుకొని గుండ్రంగాను, అడ్డ దిడ్డంగాను తిప్పుతాడు. తెరకు రెండో వైపున పిల్లలందరు నిలబడి వుంటారు. సుడ్దు వెలుగు అక్కడ నిలబడి వున్న పిల్లల పై పడి అది తిప్పుతున్నందున వారి నీడ తెరపై పడి అవతలి వైపున వారి నీడ అనేక విదాలుగా కదులు తో కనబడు తుంది. ఇదొక ఆట. చివరగా వాటిని అన్నింటిని ఒక కుప్పగా వేసి కాలుస్తారు. దానిని "అవ్వా గుడెసె" అంటారు. అంతా కాలాక మిగిలిన నిప్పుల్లో పిల్లలందరు నడుస్తారు. అవి గోగు పుల్లల నిప్పులు గాన కాళ్లు కాలవు. సుడ్దులు ఎత్తుకొని తిరిగేటప్పుడు కొన్ని బూతు పాటలు కూడ పాడుతారు. ఒక ఊరి వారందరు కలిసి ఒక పెద్ద సుడ్దుని కట్టి దానిని బండి మీద పెట్టి చివరన నిప్పు పెట్టి దాన్ని ఎద్దులతో తోలుతూ ఊరేగిస్తారు. దాన్ని "బండి సుడ్దు" అంటారు. ఇటు వంటి పండగలు రాను రాను కనుమరుగవుతున్నవి. ఆ రాత్రికి అక్కడక్కడ వున్న కొండలపైన గుట్టలపైన పెద్ద మంట పెడతారు. దాన్ని ఆకాశ దీపం అంటారు
రాజనీతి శాస్త్రము
రాజనీతి శాస్త్రము (Political science) ఒక సాంఘిక శాస్త్రము.రాజ్యాన్ని ప్రభుత్వాన్నిఅధ్యయనం చేయడమే రాజనీతిశాస్త్ర అధ్యయనం. అయితే ఇది సాంప్రదాయంగా వస్తున్న నిర్వచనం.ఆధునిక కాలంలో రాజనీతి శాస్త్రము 'శక్తినీ', అధికారాన్నీ' అధ్యయనం చేస్తొంది. స్థూలంగా రాజ్యం, ప్రభుత్వం, రాజకీయాల గురించి అధ్యయనం చేస్తుంది. 
"రాజనీతి శాస్త్రము" అంటే రాజ్యాన్ని గురించి అధ్యయనం" అని అరిస్టాటిల్ నిర్వచించారు.అరిస్టాటిల్ మానవుడు సంఘజీవి అని పేర్కొన్నాడు.అదే విధంగా మానవుడు రాజకీయజీవి అని కూడా తెలిపాడు.ఆది నుండి మానవుడు సమాజంలో సభ్యుడిగా వుంటూ, క్రమేపి రాజకీయజీవిగా మారి, రాజ్య ప్రభుత్వాలను ఏర్పారుచుకున్నాడు.
రాజనీతిని ఆంగ్లంలో పాలిటిక్స్ అంటారు. పాలిటిక్స్ అను పదం పోలిస్ అను గ్రీకు పదం నుండి ఉధ్బవించింది.పోలిస్ అనగా నగర రాజ్యము అని అర్ధము.క్రీ.పూ. 4వ శతాభ్దాం నాటికే గ్రీకు దేశంలో స్వయంపోషక రాజ్యాలు ఉండేవి.గ్రీకు తత్వవేత్తలయిన ప్లేటో, అరిస్టాటిల్లు నగర రాజ్యాల రాజకీయ వ్యవస్థను అధ్యయనం చేసేదానిని రాజనీతి శాస్త్రముగా భావించారు.
క్రీ.పూ. 4వ శతాభ్దానికి పూర్వమే రాజనీతిశాస్త్ర వికాసం ఆరంభమయింది.గ్రీకులు తత్వశాస్త్రము నుండి దీనిని వేరుచేసి, స్వతంత్ర సాంఘీకశాశాస్త్రంగా మారడానికి కృషి చేసారు.రాజకీయ వ్యవహారాల అధ్యయనానికి మొదటగా శాస్త్రియతను కల్పించినది గ్రీకులే. 
క్రీ.పూ. 4వ శతాభ్దానికి పూర్వమే గ్రీకులు రాజకీయాలను క్రమ పద్ధతిలో అధ్యయనం చేయడం ఆరంభించారు.గ్రీకు తత్వవేత్తలయిన ప్లేటో, అరిస్టాటిల్లు రాజకీయాలు అను పదమును ఒక సమగ్ర భావనలో వాడారు.గ్రీకులు తత్వశాస్త్రము నుండి దీనిని వేరుచేసి నైతిక విలువలు గల శాస్త్రముగా భావించారు..
మధ్యయగాలలో దీనిని చర్చి యొక్క మతపరమైన కార్యకలాపాలను వివరించు శాఖగా గుర్తించారు.యూరప్లో సంస్కరణల కాలం వరకు రాజకీయాలు చర్చి ఆధిపత్యానికి లోఅబడి నడుచుకొనేవి.
ఆధునికకాలంలో రాజ్యం యొక్క పరిమాణంలోను, విధులలోను అనేక మార్పులు సంభవించాయి.రాజ్యపరిధి విస్తరించబడడంతో ప్రభుత్వ పాలన సంక్లిష్టంగా మారింది.ఫలితంగా రాజనీతి శాస్త్రము వాస్తవ ధోరణులను, లౌకిక దృక్పధాన్ని సంతరించుకుంది.పారిశ్రామిక విప్లవం తరువాత పెట్టుబడీదారి వ్యవస్థ ఉధ్బవించడంతో రాజ్య విధులలో మార్పులు వచ్చాయి.అంతకుముందు రాజ్యం, శాంతి భద్రతలకు సంబంధించిన విధులను మాత్రమే నిర్వహించవలసివచ్చేది.క్రమేపీ రక్షణ విధులతో పాటు, వర్తక, వాణిజ్య వ్యాపారాలను నియంత్రించడం, బ్యాంకింగ్ వ్యవస్థను నిర్వహించడం, మార్కెట్ లను నడిపించడం, సంక్షేమ పధకాలు నిర్వహిం చడం మొదలయిన విధులను నిర్వహించుట మొదలయింది.
రెండవ ప్రపంచ యుద్ధం తరువాత, ప్రవర్తన వాదం' రాజనీతిశాస్త్ర అధ్యయనానికి కొత్త దృక్పధాన్ని అలవాటు చేసింది.1950,60 దశకాలలో రాజనీతి శాస్త్ర అధ్యయనానికి శాస్త్రీయతకు ప్రాధాన్యం ఉండాలనే భావం బలపడింది.జీవ శాస్త్రము, భౌతిక శాస్త్రము వలనే ప్రామాణిక పరిశోధనలు చేపట్టడం మొదలయింది.దీని ఫలితంగా రాజనీతి శాస్త్ర అధ్యయనం రాజకీయ వ్యవస్థతో పాటు, దాని విధులు, అది పనిచేయు తీరును, వాటిని ప్రభావితం చేయు అంశాలను వివరించింది.
19వ దశాబ్దంలో కార్ల్ మార్క్స్ ప్రతిపాదించిన 'మార్కిస్టు దృక్పధం'రాజనీతి శాస్త్రమును మరో తరహాలో అవిష్కరించింది..అయితే మార్క్స్ రాజ్యం వర్గ సంస్థ అని, అది ధనిక వర్గాల ప్రయోజనాలను కాపాడుతుందని, పేదల ప్రయూజనాలను కాపాడుటకు వర్గపోరాటం తప్పదని, విప్లవ ఫలితంగా వ్యక్తిగత ఆస్తి, ధనిక-పేద వర్గాలు రద్దయి సమసమాజం ఏర్పడునని మార్క్స్ భావించాడు.
ఇంగ్లీష్: పొలిటికల్ సైన్స్.రాజనీతి శాస్త్రంపై ఇంగ్లీష్ వికీ వ్యాసం
రాజ నీతి అనగా పరిపలనా అధికరికి ఉందవలసిన దక్షత, అదీ పరిపలనదక్షత
మాయలఫకీరు
మాయలఫకీరు అనే పేరు ఓ మాంత్రికుడికి సంబంధించింది. బాలనాగమ్మ కథలో మాయలఫకీరు పాత్ర కనిపిస్తుంది. ఇతను తన ప్రాణాన్ని ఒ చిలుకలో దాచుకుంటాడు. బాలనాగమ్మ ని ఈతను తనచెరలో ఉంచుకుంటాడు. బాలనాగమ్మ కుమారుడు బాలవర్ధిరాజు చిలుకలో ఉన్న మాయలఫకీరు ప్రాణాన్ని హరించి తల్లిని అతని చేరనుంచి విడిపించుకుంటాడు. ఇదోక జానపదకథ. సురభి సంస్థ బాలనాగమ్మ నాటకాన్ని ఇప్పటికీ ప్రదర్శిస్తోంది. సినిమాగా కూడా వచ్చింది.
కవ్వము
కవ్వము : పెరుగుని చిలకరించుకునె ఒక కొయ్య పరికరం. పోడవాటి కర్రకి ఒక వాయపు పువ్వులాటి పరికరం అమర్చి ఉంటుంది. పెరుగులొ ఈ పరికరాన్ని ఉంచి వెగంగా తిప్పితే పెరుగు మజ్జిగగా తయారవుతుంది. పువ్వులాటి అమరికమీదకు మజ్జిగలొ ఉన్న వెన్న పైకి వచ్చి చేరుతుంది. దానిని మరిగిస్తే నెయ్యి వస్తుంది.
బిల్ క్లింటన్
బిల్ క్లింటన్ (Bill Clinton) అమెరికా మాజీ అధ్యక్షుడు. ఈయన భార్య హిల్లరీ క్లింటన్. వీరి ఎకాయక కుమార్తె చెల్సియా. తెలుగుదేశం హయాం లో బిల్ క్లింటన్ కుటుంబసమేతంగా ఆంధ్రప్రదేశ్ ని సందర్శించారు. ఈ పర్యటన నెఫధ్యంలో హైద్రాబాద్ లో బిక్షగాళ్లందరినీ తరిమి వేసారంటూ ప్రభుత్వం విమర్శలని ఎదుర్కొంది.
ఔరంగాబాద్ లోకసభ నియోజకవర్గం
ఔరంగాబాద్ లోకసభ నియోజకవర్గం (Aurangabad Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. ఈ నియోజకవర్గంలో ఇప్పటి వరకు జరిగిన 15 ఎన్నికలలో కాంగ్రెస్ పార్టీ 7 సార్లు, శివసేన 6 సార్లు, కాంగ్రెస్ (ఎస్), జనతాపార్టీలు చెరోసారి విజయం సాధించాయి.
2009లో జరిగిన లోకసభ ఎన్నికలలో ఈ నియోజకవర్గం నుంచి శివసేన పార్టీ అభ్యర్థి చంద్రకాంత్ ఖైరే తన సమీప ప్రత్యర్థి కాంగ్రెస్ పార్టీకి చెందిన ఉత్తమ్ సింగ్ పవార్‌పై 33,014 ఓట్ల మెజారిటీతో విజయం సాధించాడు. చంద్రకాంత్‌కు 2,55,896 ఓట్లు రాగా, ఉత్తమ్ సింగ్‌కు 2,22,882 ఓట్లు లభించాయి. ఇండిపెండెంట్ అభ్యర్థి శాంతిగిరిజి మహరాజ్‌కు 1,48,026 ఓట్లు వచ్చాయి.
బాంద్రా గొండియా లోకసభ నియోజకవర్గం
బాంద్రా గొండియా లోకసభ నియోజకవర్గం (Bhandara-Gondiya Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. 2008 నియోజకవర్గాల పునర్విభజనలో ఇది కొత్తగా ఆవిర్భవించింది. 
2009లో జరిగిన లోకసభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి ప్రపుల్ పాటెల్ తన సమీప ప్రత్యర్థి ఇండిపెండెంట్ గా పోటీచేసిన నానాపటోలె పై 2,51,915 ఓట్ల ఆధిక్యతతో విజయం సాధించాడు. ప్రపుల్ పాటెల్‌కు 4,89,814 ఓట్లు రాగా, నానాపటోలెకు 2,37,899 ఓట్లు లభించాయి. భారతీయ జనతా పార్టీ అభ్యర్థి శిశుపాల్ పాట్లెకు 1,58,938 ఓట్లు వచ్చాయి. నాల్గవస్థానంలో వచ్చిన బీఎస్పీ అభ్యర్థి వీరేంద్రకుమార్ జైస్వాల్‌కు 68,246 లభించాయి.
సతారా లోకసభ నియోజకవర్గం
సతారా లోకసభ నియోజకవర్గం (Satara Lok Sabha constituency) మహారాష్ట్రలోని 48 నియోజకవర్గాలలో ఒకటి. ఇప్పటివరకు జరిగిన 13 లోకసభ ఎన్నికలలో ఈ నియోజకవర్గం నుంచి కాంగ్రెస్ పార్టీ 8 సార్లు విజయం సాధించింది. 
2009లో జరిగిన లోకసభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి ఛత్రపతి ఉదయన్రజె భోంస్లే తన సమీప ప్రత్యర్థి శివసేనకు చెందిన పురుషోత్తం జాదవ్‌పై 2,97,515 ఓట్ల మెజారిటీతో విజయం సాధించాడు.
బైబిలు మిషను
సుప్రసిద్ధ క్రైస్తవ మత ప్రబోధకులు ముంగమూరి దేవదాసు అయ్యగారు గుంటూరు జిల్లాలోని కాకాని అను గ్రామంలో స్థాపించిన ఒక తెలుగు క్రైస్తవ సంఘమే బైబిలు మిషను.
బైబిలు మిషను ఆవిర్భావం గురించి కొన్ని మతాభిప్రాయములున్నవి. ముంగమూరి దేవదాసు అయ్యగారికి ది.వి 1938 జనవరి 31 సంవత్సరంలో ఏసు క్రీస్తు బైబిలు మిషనును బంగారపు అక్షరాలతో గాలిలో చూపించి, మునుపెన్నడూ లేని నూతన దైవ సన్నిధిని ప్రపంచానికి అందించమని ఆజ్ఞాపించారని, అందువలన దేవుడు తెలుగు ప్రజలకు దైవ సంబంధమైన నూతన సంస్కృతి, ఆధ్యాత్మిక అనుభవము, సహవాసాన్ని బైబిలు మిషను ద్వారా పరిచయం చేసారని క్రైస్తవమత ప్రబోధకులు చెబుతారు. 
దేవదాసు అయ్యగారు దైవ జ్ఞానానికి, బైబిలు సారాంశం అంతటికి సరిపడు కీర్తనలు, పద్యాలు, భజనలు, అనేక మర్మములు గల దైవ సాహిత్యాన్ని తెలుగులో రచనలు చేసారు. ఆయన హిందూ దేశ ప్రతిభను, కళలను బ్రిటిష్ మరియు ఆమెరికన్ క్రిష్టియన్లకు, మిషనరీలకు, ప్రజలకు మన స్వాతంత్ర్యానికి ముందు, తర్వాత చాటి చెప్పారు. అంతేగాక భూలోకమంతటికి నిజమైన దైవ సందేశం అందించడానికి హిందూదేశము ప్రదానము అని, ఎక్కడా లేని దైవ భక్తి, ఆధ్యాత్మిక ఛింతన ఈ దేశంలోనే అని ఆనాటి విదేశీయులకు తన రచనల ద్వారాను, ముఖాముఖి ఛర్చల ద్వారా తెలియజేసారు. బైబిలు మిషను మరియు ఆంధ్ర క్రైస్తవ కీర్తనలు సంగీత విలువలతో కర్ణాటిక, హిందూస్తానీ, కాపి రాగ తాళాలతో, పద్యాలు అందరికి సులువుగా అర్ధమయ్యే చందస్సుతో రచించారు.
ముంగమూరి దేవదాసు అయ్యగారు 1840 లో తూర్పు గోదావరి జిల్లా, కడియం మండలం జేగురుపాడు గ్రామంలో జన్మించారు. 120 సంవత్సరములు జీవించి, ఆయనకు ఊహ తెలిసినప్పటి నుండి ఆధ్యాత్మిక భావాలతో దైవ మరియు మనుష్య మన్ననలను అందుకొన్నారు. ఈయన తన జీవితకాలములో సిరిని ముట్టలేదు, పరిశుద్ధ బ్రహ్మచారిగా, యోగిగా, ఋషిగానే యుండి దేవ సాన్నిధ్యాన్ని ప్రత్యక్షముగా చూడడమే కాక, తన అనుచరులకు రాజమండ్రికి చేరువలో గోకవరం మండలానికి చెందిన సూదికొండ మీద ఆ ప్రత్యక్షతను చూపించారు.
హిమాలయాలలోని కైలాస మహర్షి, సాధు సుందర్ సింగ్ లాంటి భక్తులతో ఆత్మీయంగా సంభాషించేవారు. ఈయన గుంటూరులోని, పెదకాకానిలో దైవ జ్ఞానము, సంపూర్ణ స్వస్థత, పరలోక అనుభవములతో తన పరిచర్యను కొనసాగించారు.
భూలోకమంతటికి సువార్త అందించడములో భారతదేశం ప్రధానమని దేవదాసు అయ్యగారు చెప్పారు. ఇతర దేశ సొమ్ము ఈ దేశ ఆధ్యాత్మికతకు అవసరం లేదు. 
సర్వేజన సుఖినోభవంతు, ఏ మతమును గాని, ఏ మనుష్యుని గాని ద్వేషించరాదు, దూషించరాదు. తెలియని విషయములు దేవునినడిగి తెలుసుకొనండి అని బోధించిన బైబిలు మిషనును ప్రపంచానికి చూపినపుడు, అందరికి సంపూర్ణ జీవితం లభిస్తుంది.
బైబిలు మిషను ఆరాధనా క్రమం ఇతర క్రైస్తవ మిషనరీకు భిన్నంగా ఉంటుంది. స్తుతి పాటలు, విశ్వాస ప్రమాణములు, పాట, వాక్యం, పాట, దశమ భాగములు, ప్రతిష్ఠార్పణలు, కానుకలు, ముగింపు ప్రార్థన (ఇంకావుంది)
సయ్యద్ రహమతుల్లా
సయ్యద్ రహమతుల్లా : తెలుగు పత్రికా రంగంలో అడుగు పెట్టిన తొలి ముస్లిం. 1842 జూన్ 8 న మద్రాసులో "వర్తమాన తరంగిణి " అనే వార పత్రిక స్థాపించాడు.
వర్తమాన తరంగిణి
వర్తమాన తరంగిణి 1842 జూన్ 8 న మద్రాసులో సయ్యద్ రహమతుల్లా స్థాపించిన వార పత్రిక. ఇది ఒక ముస్లిం వెలువరించిన తొలి తెలుగు వార పత్రిక.
కొమ్మ
కొమ్మను శాఖ అని కూడా అంటారు. ఇంగ్లీషులో Branch అంటారు. కొమ్మ అంటే వృక్షాలలో ప్రదానమైన కాండం లేదా మాను చీలిన తరువాత ఉండే పై భాగము. చిన్న గుల్మాలు మరియు పొదలలో కొమ్మలు ఎక్కువగా బలహీనంగా ఉంటాయి. అదే వృక్షాలలో మూలకాండం నుండి 2-3 కొమ్మలు మాత్రమే ఉండి అవి ఉపశాఖలుగా విభజించబడి వృక్షం పెరిగే కొద్దీ అవి బలంగా తయారౌతాయి. దీనినే శాఖోపశాఖలుగా విస్తరించడంగా పేర్కొంటారు. చెట్టు చివరగా ఉండే చిన్న కొమ్మలను రెమ్మలు అంటారు. ఆంగ్లంలో పెద్ద కొమ్మలను బగ్స్ (boughs) అని, చిన్న కొమ్మలను ట్విగ్స్ (twigs) అని అంటారు. కొమ్మలు దాదాపు అడ్డంగా, నిలువుగా, వికర్ణ దిశలో ఉంటాయి, ఎక్కువ చెట్ల యొక్క కొమ్మలు వికర్ణ దిశలోనే వృద్ధి చెందుతాయి. ట్విగ్స్ అనే చిన్న కొమ్మలు అంతిమ కొమ్మలను సూచించగా, బగ్స్ అనే పెద్ద కొమ్మలు మాను నుంచి నేరుగా వచ్చిన శాఖలను సూచిస్తాయి.మాను
తలతన్యత
తలతన్యత అనగా surface tension. ఇది ద్రవ పదార్ధాల లక్షణము.
ఇది ద్రవాలకు ముఖ్యంగా నీటికి గల ఒక ప్రత్యేక భౌతికథర్మం. దీనివలన నీటిబిందువులు ఎప్పుడూ గుండ్రంగా ఉంటాయి. కాని పెద్ద మొత్తంలోని నీటి ఉపరితలం గురుత్వాకర్షణ బలాల కారణంగా ఒక నున్నని సమతలంగా ఏర్పడుతుంది. ఈ నీటి పైపొర సాగదీసిన రబ్బరు మాదిరిగా ‘స్థితిస్థాపక’ ధర్మాన్ని కలిగి ఉండి కొంత భారాన్ని మోయగలిగే గుణం కలిగి ఉంటుంది. చిన్న కీటకాలు, దోమలు, పురుగులు నీటిపై స్వేచ్ఛగా నడవగలగటానికి కారణం నీటి తలతన్యత.
మంగమారిపేట
మంగమారిపేట , విశాఖపట్నం జిల్లా, భీమునిపట్నం మండలానికి చెందిన గ్రామము.
మాను
వృక్షశాస్త్రంలో ట్రంక్ ఒక చెట్టు యొక్క ప్రధాన కొయ్య అక్షాన్ని సూచిస్తుంది, ఇది చెట్టు గుర్తింపులో ఒక ముఖ్యమైన విశ్లేషణ లక్షణం, ఇవి రకాలను బట్టి అడుగుభాగం నుండి పై భాగం వరకు గుర్తించదగ్గ తేడాలతో ఉంటాయి. కలప ఉత్పత్తికి చెట్టు యొక్క అతి ముఖ్యమైన భాగం ట్రంక్. మాను అనేది నిజమైన కలప మొక్కలలోను అలాగే చెక్క లేని పామ్ మరియు ఇతర మోనోకోట్స్ వంటి మొక్కలలోను ఏర్పడుతుంది అయితే ప్రతి దానిలో భిన్న అంతర్గత శరీరశాస్త్రం ఉంటుంది.
మాను (Trunk) అంటే భూమి పైభాగాన, కొమ్మలకు క్రింది భాగాన ఉన్న కనిపించే చెట్టు లేదా వృక్షపు కాండంలోని మొదటి భాగం. మాను పైభాగాన బెరడుతో కప్పబడి వుంటుంది. వృక్షం యొక్క మాను నుండే ప్రధానమైన కలప తయారౌతుంది.
కాండం
ఆగ్ (OGG)
Ogg (ఆగ్) అనేది ఒక ఉచిత, స్వేచ్ఛాయుత బహుళమాధ్యమ ఫార్మేటు.
రెమ్మ
రెమ్మ కొన్ని రకాల చెట్లలో మాత్రమే ఉండే వృక్ష భాగము. ఒక చెట్టులోని రెమ్మలు ఒకే ఆకారాన్ని కలిగి ఉంటాయి. దీనికి మధ్యలో కాడ అటూ ఇటూ ఆకులూ ఉంటాయి. వేప, చింత, కరివేపాకు మొదలగు అనేక చెట్లకు ఇలాంటి రెమ్మలు ఉంటాయి .
రెమ్మను రెబ్బ లేక రెంబ అంటారు. (A small branch, a sprig or twig. చిన్న కొమ్మ)
రెమ్మలలో మిశ్రమ పత్రములందున్న చిన్నచిన్న ఆకులను చిట్టి ఆకులందుము. వేపాకులో చిట్టి ఆకులు జతలు జతలుగా ఉండి చివరన ఒకటి కలదు, ఆకుల సంఖ్య బేసి. తురాయి ఆకులో అన్నియు జతలు జతలు గానేయున్నవి, ఆకుల సంఖ్య సరి. కావున తురాయి ఆకును సమభిన్నపత్రమనియు, వేపాకును విషమభిన్నపత్రమనియు చెప్పుదుము. వేపాకు, చింతాకు, తురాయి ఆకులలో చిట్టి ఆకులు మధ్యనున్న కాడకు రెండు ప్రక్కల పక్షి రెక్కల మీదనున్న ఈకలవలె ఉండుటచే ఆ ఆకును పక్షివైఖరిగ ఉన్నదందుము.
నిశ్చితార్థం
నిశ్చితార్థం అనగా వివాహ నిశ్చయం. వీలైనంత తక్కువ సమయంలో లేక నిర్ణిత కాల వ్యవధిలో వివాహంద్వారా సంబంధాన్ని ఏర్పచుకుని ఏకమవడానికి చేసిన ప్రతిపాదనను వాగ్ధానం ద్వారా నిశ్చయించుకోవడాన్ని నిశ్చితార్థం అంటారు. దీనిని ఇంగ్లీషులో Engagement అంటారు. నిశ్చితార్ధం జరిగిన తరువాత పెళ్ళి అయ్యేంత వరకు నిశ్చితార్ధపు జంట లోని అబ్బాయిని పెళ్ళి కుమారుడు అని అమ్మాయిని పెళ్ళి కుమార్తె అని వ్యవహరిస్తారు.
వధూవరులు పరస్పరం నచ్చాక వారి తలిదండ్రులు కట్నకానుకలు, ఆభరణాలు మొదలగు విషయాలు మాట్లాడుకొన్న తరువాత ఒక శుభముహూర్తంలో పురోహితుడు బంధుమిత్రుల సమక్షంలో పెళ్ళి ముహూర్తాన్ని లగ్న పత్రికగా రాయించి, లగ్న పత్రికలు, తాంబూలాలు మార్చుకొంటారు. ఈ వేడుక ఒక పెళ్ళి కొరకు ఒప్పందం లాంటిదనుకోవచ్చు. నిశ్చితార్థం రోజున అమ్మాయి, అబ్బాయి ఉంగరాలు మార్చుకోవటంతో సగం పెళ్ళి జరిగినట్టుగానే భావిస్తారు.
పెళ్లి
ఉపకళా కణజాలము
ఉపకళా కణజాలాలు (Epithelium) జీవుల శరీరపు వివిధ భాగాల్ని కప్పుతూ ఉండే కణజాలము.
ఉపకళా కణజాలాలు చాలా రకాలుగా గుర్తించారు.
ఆధార కణజాలము
సంయోజక లేదా ఆధార కణజాలాలు (Connective tissue) ఒక రకమైన కణజాలము.
సండ్ర వెంకటవీరయ్య
సండ్ర వెంకటవీరయ్య తెలుగుదేశం పార్టీకి చెందిన నాయకులు, వీరు ఖమ్మం జిల్లాకి చెందిన సత్తుపల్లి శాసనసభకు ప్రాతినిధ్యం వహిస్తున్నారు .
2009లొ జరిగిన ఎన్నికలలో గెలుపొందారు . 
2012, జవవరిలో వెలుగు చూసిన మద్యం సిండికేట్ ముడుపుల వ్యవహారంలో ముడుపులు అందుకున్న ఆరొపణలు ఉన్నాయి.
తెలుగుదేశం పార్టీలో చేరకముందు కమ్యూనిస్ట్ పార్టీలో పనిచేశారు.
ఉపజిహ్వ
ఉపజిహ్వ (Epiglottis) ఒక మృదులాస్థితో చేయబడి మ్యూకస్ పొరతో కప్పబడి ఉండే నిర్మాణం. ఇది గొంతు లేదా జిహ్వాకుహరం ప్రవేశంలో ఉంటుంది. ఇది పైకివచ్చి నాలుక మరియు హయాయిడ ఎముక వెనుకభాగంలో ఉంటుంది. There are taste buds on the epiglottis.
సున్నం
సున్నం ఒక రకమైన తెల్లని, క్షార లక్షణాలు కల పదార్థం. ఎక్కువగా దీనిని ఇళ్లకు వెల్లలు వేయటానికి ఉపయూగిస్తారు. తమలపాకులకి కొద్దిగా రాసి, వక్కలతో కలిపి తింటారు. 
సున్నం వేసిన ఇళ్లు తెల్లగా ఉండటమే కాకుండా, ఇంటి గొడలకు క్రిములు చేరకుండా ఉంటాయి.
ఒకప్పుడు దీని వినియొగం చాలా ఎక్కువగా ఉండేది. క్రమేపీ రసాయన రంగులు రావటం వల్ల దీని వాడకం తగ్గింది .
సున్నం శుభసందర్భాలలో ఇళ్లకు వేస్తారు. కొన్ని ప్రదేశాలలో గ్రామపండుగ అయిన ముత్యాలమ్మకు పూజ రోజున ఇంటి ముందు ఉన్న ద్వారం వద్ద రెండు వైపులా రెండు రాళ్ళు పెట్టి వాటికి సున్నం వేస్తారు. ఇది ఆచారం .
సున్నం తినేపదార్దం కాదు, ఇది కూడా ఒక రకమైన రసాయనం .
చికెన్ పచ్చడి
ఇది చికెన్ (కొడి మాంసం) తొ తయారు చేసే పచ్చడి, ఇది చాలా రోజులవరకు నిలవ ఉంటుంది .
తొండ
ఇది సాధారణ మైన మాంసాహార జాతి కి చెందిన ప్రాణి , ఇది చెట్ల మీద ఉండే పురుగులను , క్రీమికీటకాలను తిని బతుకుతుంది.
ఎక్కువగా తుమ్మ చెట్లపై ఉంటుంది.
మహానాడు
మే 27 తారీఖు అన్నగారు నందమూరి తారక రామారావు గారి పుట్టిన రోజు వారి జయంతి సందర్భంగా తెలుగు దేశం పార్టీ చేసుకునే పండగే మహానాడు.
మహానాడు అనేది తెలుగుదేశం పార్టీ కార్యకర్తలకు, అభిమానులకు సంబంధించి ప్రతీ సంవత్సరం జరిగే పార్టీ కార్యక్రమం. ఈ సమావేశాల్లో పార్టీకి సంబంధించిన కార్యక్రమాలను ఏజెండాలను వివిధ సమస్యలపై పార్టీ తీర్మాలను ప్రకటిస్తారు. ఇది మూడు రొజులు కార్యక్రమం. దీనికి రాష్ట్రం నలుమూలల నుంచి కార్యకర్తలు వస్తారు. ఈ కార్యక్రమంలోనే పార్టీ అధ్యక్షుడిని ఎన్నుకుంటారు.
ఉచిత భోజన సదుపాయంతో పాటుగా మంచినీళ్ళ బాటిళ్ళు మరియు మజ్జిగ ప్యాకెట్ల పంపిణీ చేస్తారు.
రక్తదాన శిభిరం.
ఎంపీ3
MPEG-1 లేదా MPEG-2 ఆడియో లేయర్ III ని సాధారణంగా ఎంపీ౩అని అంటారు.
శ్రీ వరి
"శ్రీ వరి " అనేది వరి సాగులో ఒక వినూత్న రకమైన సాగు పద్ధతి.
నీటి ఎద్దడిని తట్టుకుంటంది, నీటి వినియోగంతక్కువ.
దిగుబడి ఎక్కువ, ఈ పద్ధతి ద్వారా సుమారు 60 నుంచి 80 బస్తాల (బస్తా 75 కేజీలు) వరకు దిగుబడి వస్తుంది, సాధారణ పద్ధతిలో 30 నుంచి 40 బస్తాలు దిగుబడి వస్తుంది.
స్నాయువు
స్నాయువు (Ligament) రెండు లేదా అంతకంటే ఎక్కువ ఎముకలకు సంధించే బలమైన తాడు వంటి భాగము. ఇవి కొన్ని కీలులోని ప్రక్కనే వుండే ఎముకలను కలుపుతాయి. ఇది ఆధార కణజాలముతో చేయబడి వుంటుంది. "fibrous ligament", or "true ligament".
బలమైన పని మూలంగా గాని లేదా ప్రమాదాల మూలంగా ఈ స్నాయువు పోగులు తెగినప్పుడు చాలా బాధ కలుగుతుంది. దీనినే బెణుకు లేదా బెణకడం (Sprain) అంటారు.
ఎగువ రెడ్డిపల్లి
"ఎగువ రెడ్డిపల్లి" కడప జిల్లా పుల్లంపేట మండలానికి చెందిన గ్రామం.
ఈ గ్రామo, రెడ్డిపల్లి-చెరువుకు మరియు రంగంపల్లి చెరువుకు దగ్గరగా ఉంటుంది. ఈ గ్రామానికి రెండు వైపులా నదులు ఉన్నాయి. ఈ గ్రామంలో ఉన్న నరసింహ స్వామి కొండ చాలప్రసిద్ది గంచినిది.
శ్రీ లక్ష్మీ నరసింహస్వామివారి ఆలయం:- ఎగువరెడ్డిపల్లె గ్రామ సమీపంలోని గుట్టపై వెలసిన శ్రీ లక్ష్మీ నరసింహస్వామివారి ఆలయంలో, విగ్రహ ప్రతిష్ఠా కార్యక్రమాలు, 2014, జూన్-23, సోమవారం నుండి ప్రారంభించారు. 24వ తేదీ మంగళవారం నాడు స్వామివారి గ్రామోత్సవం నిర్వహించారు. ఈ గ్రామోత్సవం టి.కమ్మపల్లి, బలిజపల్లి, క్రిష్ణంపల్లి, బోటుమీదపల్లి గ్రామాలగుండా సాగినది. 25వ తేదీ బుధవారం ఉదయం 10-00 గంటలకు విగ్రహ ప్రతిష్ఠ ఘనంగా నిర్వహించారు. ఉదయం స్వామివారి విగ్రహానికి ప్రాణప్రతిష్ఠ, అభిషేకాలు నిర్వహించి, అనంతరం విగ్రహ ప్రతిష్ఠను చేపట్టినారు. ఈ సందర్భంగా, ధ్వజస్థంభ ప్రతిష్ఠను భక్తిశ్రద్ధలతో నిర్వహించారు. అనంతరం ఈ కార్యక్రమానికి తరలివచ్చిన భక్తులకు అన్నదానం కార్యక్రమం చేపట్టినారు. [1] & [2]
http://wikimapia.org/7917143/Eguva-Reddipalli-Kondeti-Ramesh-Babu
Google Map:- 
http://g.co/maps/4cpqz
[1] ఈనాడు కడప; 2014, జూన్-23; 5వ పేజీ.
[2] ఈనాడు కడప; 2014,జూన్-26; 5వ పేజీ.
తంగి సత్యనారాయణ
తంగి సత్యనారాయణ (1931 - 2009) శ్రీకాకుళం జిల్లాకు చెందిన శాసనసభ్యుడు.
శ్రీకాకుళం జిల్లా నుండి ఈయనొక్కడే సభాపతిగా చేశాడు . చాలా మంచి స్వభావము కలవాడు . వెలమ కులములో పుట్టి, న్యాయవాదిగా ఎదిగి రాజకీయాలలో అత్యున్నత పదవి అయిన శాసనసభ సభాపతిగా ఎన్నికయ్యాడు . రాష్ట్ర శాసనసభ మాజీ స్పీకరు తంగి సత్యనారాయణ (78) : శ్రీకాకుళం రూరల్‌ మండలంలో కిల్లిపాలెం లో 1931 సెప్టెంబరు 8న జన్మించిన సత్యనారాయణకు భార్య ఆదిలక్ష్మి, నలుగురు కుమార్తెలు, నలుగురు కుమారులు ఉన్నారు. గార సమితికి ప్రప్రథమ అధ్యక్షునిగా 1959-64లో రాజకీయ జీవితం ప్రారంభించిన ఆయన 1967-72 మధ్య స్వతంత్ర పార్టీ తరఫున శాసనసభ్యునిగా చేశాడు. 1972లో కాంగ్రెసు అభ్యర్థిగా పోటీ చేసి ఓటమి చెందాడు. తిరిగి 1983 లో రెండోసారి శ్రీకాకుళం నియోజకవర్గం నుంచి శాసనసభ్యునిగా ఎన్నికై ఎన్టీ రామారావు ముఖ్యమంత్రిగా ఉన్న సమయంలో ఏడాదిన్నర పాటు శాసనసభ సభాపతిగా వ్యవహరించాడు. 1984 లో నాదెండ్ల భాస్కరరావు ముఖ్యమంత్రిగా ఉన్న కాలంలో నెలరోజుల పాటు రెవెన్యూ శాఖా మంత్రిగా విధులు నిర్వర్తించాడు. తిరిగి 1986 లో తెలుగుదేశం పార్టీలో చేరాడు. మళ్లీ 2008 లో తంగి సత్యనారాయణ కాంగ్రెసులో చేరాడు. రెండుసార్లు బార్‌ అసోసియేషన్‌కు అధ్యక్షుడుగా ఎన్నికైన ఈయన క్రిమినల్‌ లాయర్‌గా జిల్లాలో మంచి ఖ్యాతి నార్జించాడు. ప్రముఖ స్వాతంత్య్ర సమరయోథులు గౌతు లచ్చన్న, ఎన్‌.జి.రంగాలకు సహచరునిగా రాజకీయాల్లో కొనసాగాడు. ఎ.ఐ.సి.సి. సభ్యుడుగా కాంగ్రెసు పార్టీలో కొనసాగేడు.
తంగి సత్యనారాయణ - శ్రీకాకుళంలోని తన నివాసంలో అక్టోబరు 25, 2009, ఆదివారం ఉదయం కన్నుమూశాడు. అన్నవాహికలో ఏర్పడిన క్యాన్సర్‌తో గత కొంతకాలంగా బాధపడుతున్న ఆయనకు హైదరాబాదులో శస్త్రచికిత్సలు కూడా నిర్వహించారు.
పియర్స్ బ్రోస్నన్
పియర్స్ బ్రెండన్ బ్రోస్నాన్, OBE (మే 1953 16 జననం) ఇతడు ఒక ఐరిష్ నటుడు, చిత్ర నిర్మాత మరియు పర్యావరణ శాస్త్రవేత్త. ఇతడు నటించిన జేమ్స్ బాండ్ చిత్రాలు ఎంతో ఘన విజయాన్ని సాధించాయి.
యూ యస్ యస్ డి కోడ్
"యూ.యస్.యస్.డి" కోడ్ అనేది జి.యస్.యం పొన్లలొ సర్వీస్ ప్రొవైడర్ యొక్క సర్వర్లతొ మాట్లాడటానికి ఉపయొగిస్తారు.
ప్రీపేయిడ్ పొన్లలొ కాల్ మాట్లాడిన తరువాత ఆ కాల్ కి అయిన బిల్లు సమాచారం లెలుపుతుంది.
అదే పొస్ట్ పైయిడ్ అయితే కొడ్ ద్వారా అన్బిల్ల్డ్ మరి అవుట్ స్టాండింగ్ బిల్లు యొక్క సమాచారం తెలుసు కొవచ్చు.
ఆంగ్ల వికి పేజి / యూ యస్ యస్ డి కోడ్
లోక్ నాయక్ ఫౌండేషన్
"లోక్ నాయక్ ఫౌండేషన్", ఇది భారతదేశంలో గొప్ప సాహితీ వేత్తలను గుర్తించి వారిని గౌరవించడానికి ఏర్పడిన సంస్థ .
దీనికి అధ్యక్షులు యార్లగడ్డ లక్ష్మీప్రసాద్ .
లోక్ నాయక్ ఫౌండేషన్
వేమూరి రాధాకృష్ణ
వేమూరి రాధాకృష్ణ ఆంధ్రజ్యోతి పత్రిక ప్రధాన సంపాదకులు మరియు మేనేజింగ్ డైరెక్టర్. టీవీ ఛానల్లో ఇతని కార్యక్రమం ఓపెన్ హార్ట్ విత్ ఆర్కే మిక్కిలి ప్రాచుర్యం పొందినది. ఆంధ్రజ్యోతి దినపత్రికలో సాధారణ విలేఖరిగా జీవితాన్ని మొదలుపెట్టి చివరికి దాని యజమాని స్థాయికి ఎదిగారు..
ఆంధ్రజ్యోతి దినపత్రికలో విలేఖరిగా జీవితప్రస్థానాన్ని ప్రారంభించారు. వార్తాసేకరణకు సైకిలుపై విజయవాడ నగరంలో తిరిగేవారు. అక్కడినుండి హైదరాబాదుకు బదిలీ అయ్యారు. 1999లో ఆంధ్రజ్యోతి ఆర్థిక కారణాలతో మూతపడేంతవరకు అందులో పనిచేశారు.
రాష్ట్రీయ మాధ్యమిక శిక్షా అభియాన్
రాష్ట్రీయ మాధ్యమిక శిక్షా అభియాన్ (RMSA) లక్ష్యం తొమ్మిది, పది తరగతుల ఉన్నత పాఠశాల విద్య ప్రమాణాలని అభివృద్ధి చేయడముమరియు విస్తరించడము . ప్రాథమిక విద్యకోసం ప్రభుత్వం ప్రారంభించిన సర్వ శిక్షా అభియాన్ పథకం సత్ఫలితాలివ్వడంతో దీనికై మానవ వనరుల మంత్రిత్వ శాఖ, 11 వ ప్లాన్ లో, 20,120 కోట్లతో రాష్ట్రీయ మాధ్యమిక్ శిక్షా అభియాన్ ను రూపొందించింది.
దీని దార్శనికత లేకముందుచూపు లోని ముఖ్య విషయం14-18 సంవత్సరముల వయస్సు గల అందరి యువతీ యువకులకు మంచి ప్రమాణాలతో కూడిన విద్య అందుబాటులో మరియు తక్కువ ఖర్చుతో అందచేయటం . అనగా నివాస స్థలానికి తగిన దూరములో 7 -10 కిలో మీటర్ల లోపల ఉన్నత పాఠశాల వుండేటట్లు చేయటం, 2017 నాటికి, ఉన్నత పాఠశాల విద్యలో అందరు నమోదయేటట్లు చూడటం (GER 100%) మరియు సమాజంలో ఆర్థికంగా బలహీన వర్గాలవారికి, విద్యా పరంగా వెనుకబడినవారికి, బాలికలకి, గ్రామీణ ప్రాంతాలలో నివసిస్తున్న వికలాంగ పిల్లలకి మరియు షెడ్యూల్ వర్గాలు, షెడ్యూల్ తెగలు, ఇతర వెనుక బడిన తరగతులు, మరియు విద్యా పరంగా వెనుకబడిన అల్పసంఖ్యాకులకుఉన్నత పాఠశాల విద్యపొందేటట్లు చూడడం.
బానోత్ చంద్రావతి
'బానోత్ చంద్రావతి' కమ్యూనిస్టు పార్టీ ఆఫ్ ఇండియా కి చెందిన వైరా శాసన సభ యం.యల్.ఏ , యస్.టి సామాజిక వర్గానికి చెందినది.
పాలగుట్ట పల్లి
పాలగుట్ట పల్లి .. ఇది పాకాల మండలంలోని ఒక గ్రామ పంచాయితి. ఈ పంచాయితి లోని గ్రామాలు: పాలగుట్ట పల్లి, లక్ష్మిపురం, వెంకట్రామపురం, వరదప్పనాయుని పేట. మాలపల్లి: వరదప్ప నాయుడి పేటలో ప్రాచీనమైన శ్రీ ఆంజనేయ స్వామి వారి ఆలయమున్నది. ఈ పంచాయితిలో ఇదె ప్రధానమైన గ్రామం.
ఈ గ్రామ సమీపములో పాల గుట్ట అనే గుట్ట కలదు. దాని పేరుమీద ఈ గ్రామానికి ఆ పేరు వచ్చింది.
వరి, వేరుశనగ, చెరకు, మామిడి, కూరగాయలు,అపరాలు మొదలగునవి ప్రధాన పంటలు.
ఈ గ్రామము. లో ప్రధాన వృత్తి వ్యవసాయము.
ఇందిరా పార్కు
ఇందిరా పార్కు హైదరాబాదు నగరంలోనే ఒక అతిపెద్ద ఉద్యానవనం. ఈ పార్కు హైదరాబాద్ మెట్రో డెవలప్‌మెంట్ అథారిటీచే నిర్వహించబడుతున్నది. ఇది దోమల్ గూడకు సమీపంలో ఉంది. పార్కులో అవార్డు సాధించిన ఒక రాతి ఉద్యానవనం ఉన్నది, ఇది కస్టమ్స్ మరియు ఎక్సైజ్ శాఖల కమీషనరుచే రూపొందించబడింది.
ఆంధ్రప్రదేశ్ పవర్ జనరేషన్ కార్పోరేషన్ లిమిటెడ్
ఆంధ్ర ప్రదేశ్ పవర్ జనరేషన్ కార్పోరేషన్ లిమిటెడ్ (ఎపిజెన్‌కో) భారతదేశంలోని ఆంధ్ర ప్రదేశ్ రాష్ట్ర ప్రభుత్వ విద్యుత్ ఉత్పాదన కంపెనీ.
పులిట్జర్ బహుమానం
'పులిట్జర్' బహుమానం అనేది ఒక అమెరికా పురస్కారం. ఈ పురష్కారాన్ని వార్తాపత్రికలు మరియు ఆన్‌లైను పత్రికారచన, సాహిత్యం మరియు సంగీత స్వర రచన రంగాలలో విశేష కృషి చేసినవారికి ప్రధానం చేస్తారు.
పులిట్జర్ ఆంగ్లవికిdfgghg
రక్తపుగడ్డ
రక్తపు గడ్డ లేదా గడ్డకట్టిన రక్తము (Hematoma) : రక్తము ఒక అవయవములో గాని లేదా ఒక ప్రాంతములో గాని గూడుకట్టుకొనుట. రక్తస్రావం (Hemorrhage) లో స్రవించిన రక్తం ద్రవరూపంలో ఉంటే రక్తపు గడ్డలో అది గడ్డకట్టి ఒక ముద్దలాగా తయారౌతుంది.
మెదడులో తయరైన రక్తపుగడ్డలు అత్యంత ప్రమాదమైనవిగా వ్యక్తి మరణానికి దారితీస్తాయి. గోరు క్రింద ఏర్పడే గడ్డలు చాలా నొప్పిని కలిగిస్తాయి. గర్భిణీస్త్రీలలో రక్తస్కందనంలో లోపం వలన గర్భాశయంలో అధికంగా రక్తం గడ్డకట్టడం వలన తల్లికి లేదా/మరియు బిడ్డకు ప్రాణాపాయం కలుగుతుంది.
గుడి గంటల చెట్టు
గుడి గంటల చెట్టు సుమారు 20 అడుగుల ఎత్తు పెరుగుతుంది. ఇది ఇంటి పెరటి చెట్టు. ఈ చెట్టుకి పూసిన పువ్వులు పసుపు రంగులో ఉండి గంట ఆకారాన్ని పోలి ఉంటాయి అందువలన ఈ చెట్టును గుడి గంట చెట్టు , గుడి గంటల పూల చెట్టు అని పిలుస్తారు.